
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αριθμού προσώπων που θα απασχολούνται στη ΓΓΤΠ 
με σύμβαση μίσθονσης έργου για την υλοποίηση του προγράμμα¬ 
τος ΜΕΟΙΑ. 1 

Επιδότηση επιτοκίου βιοτεχνικών και βιομηχανικών επιχειρήσεων 

περιοχής Λαυρίου για κεφάλαια κινήσεως. 2 

Τροποποίηση της 93385/3.10.85 απόφασης του Υπουργού Δι¬ 
καιοσύνης . 3 

Εσωτερική διάρθρωση και λειτουργία του Αρχηγείου Πυροσβεστι¬ 
κού Σώματος και αρμοδιότητες των οργάνων αυτού. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1525/ Ε/374 (1) 


Καθορισμός αριθμού προσώπων που θα απασχολούνται στη ΓΓΤΠ με 

σύμβαση μίσθωσης έργου για την υλοποίηση του προγράμματος 

ΜΕΠΙΛ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 2 του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του άρθρου 1 1 του Ν. 506/76 <·περί ρυθμίσεως Θε¬ 
μάτων τινών της Γενικής Γραμματείας Τύπου και Πληροφοριών»" σε 
συνδυασμό με τις διατάξεις του άρθρου 9 του Ν.Δ. 744/70 «περί υπα¬ 
γωγής της ΓΔΤΠ του ΥΠΠΚ υπό τον Πρωθυπουργό μετονομασίας και 
οργανώσεως αυτής. 

3. Τις διατάξεις του άρθρου 15παρ. 5 του Ν. 1735/87 «προσλήψεις 
στο δημόσιο τομέα και άλλες διατάξεις». 

4. Τις διατάξεις του Ν. 1256/82 «για την πολυθεσία, την πολυαπα- 
σχόληση και άλλες διατάξεις». 

. 5. Την ανάγκη δημιουργίας και στελέχωσης Γραφείου από τη Γενική 
Γραμματεία Τύπου και Πληροφοριών, το οποίο θα αναλάβει το ρόλο της 
ενημέρωσης ενδιαφερομένων επαγγελματιών στην Ελλάδα, σχετικά με 
τη δράση και τις δυνατότητες του προγράμματος ΜΕΟΙΑ που αφορά 
στην ενθάρυνση της ανάπτυξης της Ευρωπαϊκής οπτικοακουστιμής βιο¬ 
μηχανίας. 

6. Την απόφαση αριθ. 146/9.12.91 του Πρωθυπουργού Έγκριση 
ανάθεσης έργου σε πέντε (5) άτομα από τη Γενική Γραμματεία Τύπου 
και Πληροφοριών (Υπουργείο Προεδρίας της Κυβέρνησης). 

7. Την κοινή απόφαση του Πρωθυπουργού και του Υπουργού Προε¬ 
δρίας της Κυβέρνησης αρ. Γ.Υ. 2366/30.4.90 «Καθορισμός αρμοδιο¬ 
τήτων του Υφυπουργού Προεδρίας της Κυβέρνησης Βύρωνα Πολύ¬ 
δωρα», αποφασίζουμε: 

1. Καθορίζουμε τον αριθ. των προσώπων που θα απασχοληθούν στη 
Γενική Γραμματεία Τύπου και Πληροφοριών με σύμβαση μίσθωσης έρ¬ 
γου, διάρκειας δύο (2) ετών, για την στελέχωση Γραφείου προς υλοποί¬ 


ηση του προγράμματος ΜΕΟΙΑ που χρηματοδοτείται από την ΕΟΚ σε 
ποσοστό 50%. σε πέντε (5) με τις ακόλουθες διακρίσεις: 

α) Δύο (2) Πτυχιούχοι Ανωτάτων Σχολών, (κάτοχοι τίτλου σπουδών 
που ορίζονται στο άρθρο 29 παρ. 2 εδ. α και β του Π.Δ. 491/91) «περί 
οργανισμού της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», με άριστη γνώση της αγγλι¬ 
κής. ή γαλλικής ή γερμανικής γλώσσας. 

Η συνολική αμοιβή που θα καταβληθεί σε καθένα από τους παρα¬ 
πάνω. για το χρονικό διάστημα δύο (2) ετών, μπορεί να ορίζεται με την 
απόφαση ανάθεσης έργου έως του ποσού των 3.840.000 δρχ. 

β) Δύο (2) απόφοιτοι Μέσης Εκπαίδευσης με άριστη γνώση της αγ¬ 
γλικής ή γαλλικής, ή γερμανικής γλώσσας. 

Η συνολική αμοιβή που θα καταβληθεί σε καθένα από τους παρα¬ 
πάνω, για το χρονικό διάστημα δύο (2) ετών, μπορεί να ορίζεται με την 
απόφαση ανάθεσης έργου έως του ποσού των 3.120.000 δρχ. · 

γ) Μία (1) δακτυλογράφο ελληνικής και ξενόγλωσσης δακτυλογρα¬ 
φίας απόφοιτη μέσης εκπαίδευσης. 

Η συνολική αμοιβή που θα καταβληθεί για το χρονικό διάστημα δύο 
(2) ετών, μπορεί να ορίζεται με την απόφαση ανάθεσης έργου έως του 
ποσού των 3.120.000 δρχ. 

Η αμοιβή στους δικαιούχους μπορεί να καταβάλλεται τμηματικά, 
μετά την παράδοση αντίστοιχου τμήματος του έργου με την προσκόμιση 
θεωρημένου από την οικεία Οικονομική Εφορία δελτίου παροχής υπη¬ 
ρεσιών και μετά την αφαίρεση των νομίμων κρατήσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιανουάριου 1992 

Ο ΥΦΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 

- ♦- 

Αριθ. 2949/Β.52 (2) 

Επιδότηση επιτοκίου βιοτεχνικών και βιομηχανικών επιχειρήσεων πε¬ 
ριοχής Λαυρίου για κεφάλαια κινήσεως. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώσεως διατά¬ 
ξεων τινων αναφερομένων εις την λειτουργίαν του χρηματοδοτικού συ¬ 
στήματος». 

2. Το Ν. 1266/82 «Περί οργάνων ασκήσεως της Νομισματικής, Πι¬ 
στωτικής και Συναλλαγματικής Πολιτικής και άλλες διατάξεις». 

3. Την αριθ. 1955/2.7.91 Π.Δ.Τ.Ε. 

4. Την αριθ. 1990/11.10.91 Π.Δ.Τ.Ε. 

5. Την ανάγκη επιδότησης των δανείων των βιοτεχνικών και βιομη¬ 
χανικών επιχειρήσεων της περιοχής του Λαυρίου, αποφασίζουμε: 

I. Εγκρίνουμε με χρέωση του κοινού λογαριασμού του Ν. 128/75 
την καταβολή διαφοράς τόκων εκ δέκα εκατοστιαίων μονάδων (10%) 
επί των εκάστοτε υφισταμένων υπολοίπων χορηγήσεων για πάσης φύ- 
σεως κεφάλαια,κινήσεως βιοτεχνικών και βιομηχανικών επιχειρήσεων 

που λειτουργούν στη ζώνη Λαυρεωτικής στην οποία περιλαμβάνονται οι 
περιοχές που υπάγονται στα διοικητικά όρια του Δήμου Λαυρεωτικής 
και αφορούν τις γεωγραφικές περιοχές των οικισμών Λαυρίου και Θω- 
ρικού και χορηγούνται σύμφωνα με τις ισχύουσες διατάξεις. 

II. Οι ανωτέρω επιδοτήσεις θα ισχύουν για δανειοδοτήσεις για μεν τη 
βιοτεχνία μέχρι του ποσού των εκατόν τριάντα εκατομμυρίων δρχ. 
(130.000.000), για δε τη βιομηχανία μέχρι του ποσού του ενός δισε¬ 
κατομμυρίου τετρακοσίων εκατομμυρίων δρχ. (1.400.000.000). 

III. Η επιδότηση θα παρέχεται κατ' ανώτατο όριο μέχρι δύο (2) χρό¬ 
νια από της υπογραφής της παρούσης αποφάσεως. 

IV. Η επιδότηση της παρ. I θα παρέχεται μόνο στην περίπτωση που 
τα δάνεια αυτά δεν επιδοτούνται από άλλη πηγή. 

V. Εξουσιοδοτούμε την Τράπεζα της Ελλάδος να καθορίζει τη διαδι¬ 
κασία καταβολής της παραπάνω επιδότησης στις Τράπεζες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιανουάριου 1992 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ I. ΠΑΛΑΙΟΚΡΑΣΣΑΣ 

--- » — 

Αριθ. 119389 . (3) 

Τροποποίηση της 93385/3.10.85 απόφασης του Υπουργού 
Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 9 Ν. 1093/80, β) του άρθρου 22 
παρ. 10α του Ν. 1868/1989 2) την απόφαση του Υπουργού Δικαιοσύ¬ 
νης αριθ. 93385/3.10.1985 (ΦΕΚ 662/1.11.85), 3) Την απόφαση 
του Δ.Σ. του Δικηγορικού Συλλόγου Χαλκίδας αριθ. 42/27.11.1991, 
αποφασίζουμε: 

Τροποποιούμε την απόφασή μας αριθ. 93385/3.10.1985 (ΦΕΚ 
662/1.11.85) και καθορίζουμε την αμοιβή των δικηγόρων μελών του 
Δικηγορικού Συλλόγου Χαλκίδας, που παρίστανται σε δίκες αναγκαστι¬ 
κών απαλλοτριώσεων ως εξής: 

Α. Σε ποσοστό τρία τοις εκατό (3%) επί του ποσού της αποζημίωσης 
που καθορίζεται από την εκτιμητική επιτροπή του άρθρου 15 του Ν.Δ. 
797/1971. 

Β. Σε ποσοστό οκτώ τοις εκατό (8%) για το ποσό της αποζημίωσης 
που καθορίζεται δικαστικώς πέρα από το ποσό της προηγουμένης παρα¬ 
γράφου. 

Γ. Η αμοιβή των δικηγόρων που παρίσταται μόνο στη §ίκη της ανα¬ 
γνώρισης των δικαιούχων της αποζημίωσης ορίζεται σε ποσοστό τρία 
τοις εκατό (3%) της συνολικής αποζημίωσης. 

Δ. Σε περίπτωση που ο δικηγόρος παρίσταται μόνο στη δίκη για τον 
οριστικό καθορισμό της αποζημίωσης ενώπιον του Εφετείου η αμοιβή 
ισούται με ποσοστό τρία τοις εκατό (3%) που καθορίζεται από το Εφε- 
τείο. 

Ε. Η αμοιβή των δικηγόρων που παρίστανται στις δίκες αναγκαστι¬ 
κών απαλλοτριώσεων για την εφαρμογή των σχεδίων πόλεων ορίζεται 
σε τρία τοις εκατό (3%) και οκτώ τοις εκατό (8%) αντίστοιχα κατά τα 
ανωτέρω αλλά μόνο στο καθαρό ποσό της αποζημίωσης που παραμένει 
μετά τους συμψηφισμούς των αποζημιώσεων μεταξύ των υποχρέων. 

Κατά τα λοιπά εφαρμόζεται η 93385/3.10.1985 (ΦΕΚ 662/ 
1.11.1985 τ. Β’) απόφαση του Υπουργού Δικαιοσύνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Δεκεμβρίου 1991 

' Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
- φ - 

Αριθ. 3433 Φ. 100.2 (4) 

Εσωτερική διάρθρωση και λειτουργία του Αρχηγείου Πυροσβεστικού 
Σώματος και αρμοδιότητες των οργάνων αυτού. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Της παραγράφου 2 του άρθρου 11 του Ν. 1481/1984 (Α' 152), 
όπως το άρθρο αυτό αντικαταστάθηκε από την παράγραφο 1 του άρ¬ 
θρου 1 του Ν. 1590/1986 (Α' 49). 


2. Της παραγράφου 2 του άρθρου 1 του Ν. 1590/1986. 

3. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

4. Του άρθρου 1 του Π.Δ. 371 /1987 «Αναδιοργάνωση των Υπηρε¬ 
σιών του Πυροσβεστικού Σώματος» (Α' 166). 

5. Του Π.Δ. 8/1991 «Οργάνωση και λειτουργία των Υπηρεσιών του 
Πυροσβεστικού Σώματος» (Α' 5), αποφασίζουμε: 

ΚΕΦΑΛΑΙΟ Α' 

ΔΙΑΡΘΡΩΣΗ - ΓΕΝΙΚΕΣ ΑΡΜΟΔΙΟΤΗΤΕΣ ΟΡΓΑΝΩΝ 

Άρθρο 1 

Έδρα - Αποστολή - Γενική διάρθρωση του Αρχηγείου. 

1. Το Αρχηγείο Πυροσβεστικού Σώματος έχει έδρα την πρωτεύουσα 
του Κράτους και αποτελεί την κεντρική επιτελική υπηρεσία του Πυρο¬ 
σβεστικού Σώματος μέσω του οποίου δίνονται οι γενικές κατευθύνσεις 
και εντολές για τη διεξαγωγή του πυροσβεστικού έργου. 

2. Η γενική διάρθρωση του Αρχηγείου είναι η εξής: 
α) Γραφείο Αρχηγού 

β) Γραφείο Υπαρχηγού 

γ) Γραφείο Διευθυντή Αρχηγείου 

δ) Κλάδος Πυροπροστασίας 

ε) Κλάδος Διοικητικής Υποστήριξης 

στ) Κλάδος Οικονομικών και Τεχνικών Υπηρεσιών. 

Άρθρο 2 

Αρχηγός. 

1. Ο Αρχηγός προΐστανται του Αρχηγείου Πυροσβεστικού Σώματος, 
διευθύνει όλες τις Υπηρεσίες του Σώματος και είναι υπεύθυνος απέναντι 
στον Υπουργό Δημόσιας Τάξης για την άσκηση των καθηκόντων του. 

2. Ο Αρχηγός του Πυροσβεστικού Σώματος ασκεί τις αρμοδιότητες 
που προβλέπονται γι’ αυτόν, από τη διέπουσα το Σώμα Νομοθεσία, τον 
Κανονισμό Εσωτερικής Υπηρεσίας καθώς και εκείνες που του έχει εκ¬ 
χωρήσει ο Υπουργός Δημόσιας Τάξης, έχοντας άμεσους συμβούλους 
και βοηθούς τον Υπαρχηγό, το Διευθυντή Αρχηγείου, τους Προϊσταμέ¬ 
νους των Κλάδων, τους Διευθυντές των Διευθύνσεων και τους Τμημα- 
τάρχες του Επιτελείου. 

3. Όταν ο Αρχηγός βρίσκεται στο εξωτερικό ή κατ’ άλλο τρόπο κω¬ 
λύεται να ασκήσει ’ τα καθήκοντά του αναπληρώνεται ύστερα από 
έγκριση του Υπουργού Δημόσιας Τάξης από τον Υπαρχηγό και μόνο 
για τρεχούσης φύσεως υπηρεσιακά θέματα. 

Άρθρο 3 

Γραφείο Αρχηγού - Υπασπιστής. 

1. Το Γραφείο του Αρχηγού εξασφαλίζει τη γραμματειακή εξυπηρέ¬ 
τηση του Αρχηγού και την επικοινωνία του με τις υπηρεσίες και τους 
πολίτες. 

2. Του γραφείου του Αρχηγού προΐσταται ο Υπασπιστής. Ως Υπασπι¬ 
στής τού Αρχχηγού ορίζεται με διαταγή αυτού, ένας από τους υπηρε- 
τούντες στο Αρχηγείο Πυραγούς ή Επιπυραγούς. 

3. Ο Υπασπιστής διεκπεραιώνει την υπηρεσιακή αλληλογραφία του 
Αρχηγού, τηρεί αυτόν ενήμερο για τις προσκλήσεις που του γίνονται και 
τον συνοδεύει όταν διαταχθεί στις επίσημες τελετές και λοιπές εκδηλώ¬ 
σεις. 

4. Ο Υπασπιστής φροντίζει επίσης, για την έγκαιρη έκδοση των Ημε¬ 
ρησίων Διαταγών του Αρχηγού. Κανονίζει τις παρουσιάσεις των Πυρο¬ 
σβεστικών υπαλλήλων και τις επισκέψεις των ιδιωτών στον Αρχηγό και 
διαβιβάζει ειδικές εντολές και οδηγίες του Αρχηγού προς τις Υπηρεσίες. 

5. Τον Υπασπιστή απόντα ή κωλυόμενο αναπληρώνει προσωρινά 
ένας από τους υπηρετούντες στο Αρχηγείο αξιωματικούς που ορίζεται 
με διαταγή του Αρχηγού. 

Άρθρο 4 
Υπαρχηγός 

1. Ο Υπαρχηγός ασκεί τις προβλεπόμενες από τον Κανονισμό Εσω¬ 
τερικής Υπηρεσίας και τη Νομοθεσία που διέπει το Πυροσβεστικό Σώμα 
αρμοδιότητες. 

2. Είναι άμεσος βοηθός του Αρχηγού τον οποίο αναπληρώνει απόντα 
ή κωλυόμενο ύστερα από έγκριση του Υπουργού Δημόσιας Τάξης. 

3. Ενμερώνει τον Αρχηγό συνεχώς σχετικά με τη λειτουργία και την 
απόδοση όλων των Υπηρεσιών του Πυροσβεστικού Σώματος. 

4. Υπογράφει «Εντολή Υπουργού» ή «Εντολή Αρχηγού» αποφάσεις. 

έγγραφα, εντολές και άλλες πράξεις που έχουν μεταβιβασθεί σ’ αυτόν με 
απόφαση του Υπουργού Δημόσιας Τάξης. 

Άρθρο 5 

Γραφείο Υπαρχηγοϋ - Υπασπιστής. 

1. Το Γραφείο του Υπαρχηγοϋ εξασφαλίζει τη γραμματειακή εξυπη¬ 
ρέτηση του Υπαρχηγοϋ και την επικοινωνία του με τις Υπηρεσίες και 
τους πολίτες. 

2. Του γραφείου του Υπαρχηγοϋ προΐσταται ο Υπασπιστής. Ως Υπα¬ 
σπιστής του Υπαρχηγοϋ ορίζεται με διαταγή του Αρχηγού ύστερα από 
πρόταση του Υπαρχηγοϋ Υποπυραγός ή Πυραγός. 

3. Τα αναφερόμενα στο άρθρο 3 για τον Υπασπιστή του Αρχηγού 
εφαρμόζονται αναλογικά και για τον Υπασπιστή του Υπαρχηγοϋ. 

Άρθρο 6 

Διευθυντής Αρχηγείου. 

1. Διευθυντής του Αρχηγείου Πυροσβεστικού Σώματος ορίζεται με 
απόφαση του Αρχηγού Αρχιπύραρχος. 

2·: Ο Διευθυντής Αρχηγείου είναι άμεσος βοηθός του Αρχηγού και 
Υπαρχηγού και είναι πάντοτε ενήμερος για τις αντιλήψεις του Αρχηγού 
και του Υπαρχηγού για την πορεία όλων των υπηρεσιακών ζητημάτων. 

3. Κατευθύνει και συντονίζει τις εγασίες των Κλάδων και των Διευ¬ 
θύνσεων του Αρχηγείου και είναι υπεύθυνος απέναντι στην ηγεσία του 
Σώματος για κάθε ζήτημα που βρίσκεται στον κύκλο των αρμοδιοτή¬ 
των του. 

4. Στο Διευθυντή Αρχηγείου υπάγεται το Πυροσβεστικό και Πολι¬ 
τικό προσωπικό που υπηρετεί στο Αρχηγείο. Η τοποθέτηση των αξιω¬ 
ματικών και του λοιπού προσωπικού ανάλογα με την προσωπικότητα, 
ειδικότητα και ικανότητα γίνεται από το Διευθυντή ύστερα από έγκριση 
του Αρχηγού. 

5. Υπογράφει «Εντολή Υπουργού» ή «Εντολή Αρχηγού» έγγραφα ή 
άλλες πράξεις οι οποίες έχουν μεταβιβασθεί με απόφαση του Υπουργού 
Δημόσιας Τάξης. 

6. Λαμβάνει γνώση της εισερχόμενης αλληλογραφίας, κατανέμει 
αυτή στους Κλάδους δια της Γραμματείας και εισηγείται στην ηγεσία τα 
έγγραφα ειδικής σπουδαιότητας. Μεριμνά για την ταχεία διεκπεραίωση 
της αλληλογραφίας και παρακολουθεί να ενεργείται αυτή σύμφωνα με 
το υπηρεσιακό πνεύμα, τους νόμους και τις ισχύουσες διαταγές και πα¬ 
ρέχει προς την κατεύθυνση αυτή οδηγίες στους Προϊσταμένους των 
Κλάδων και τους Διευθυντές των Διευθύνσεων του Αρχηγείου. Προσυ¬ 
πογράφει όλη την αλληλογραφία που προσκομίζεται για υπογραφή από 
τον Υπαρχηγό, Αρχηγό, Γενικό Γραμματέα και Υπουργό εκφέροντας 
γραπτά τη γνώμη του. 

7. Ο Διευθυντής του Αρχηγείου διατηρεί δικό του πρωτόκολλο εισερ¬ 
χόμενης και εξερχόμενης αλληλογραφίας της αρμοδιότητάς του και τη¬ 
ρεί βιβλία Ημερήσιων Διαταγών αξιωματικών και κατωτέρων υπαλλή¬ 
λων του Αρχηγείου. 

8. Σε περίπτωση κωλύματος ή απουσίας αναπληρώνεται από τον αρ¬ 
χαιότερο από τους Προϊσταμένους των Κλάδων του Αρχηγείου. 

Άρθρο 7 

Γραμματεία Διευθυντή. 

1. Για τη γραμματειακή εξυπηρέτηση του Διευθυντή Αρχηγείου και 
του προσωπικού του Αρχηγείου συστήνεται γραμματεία στην οποία 
υπηρεταί πυροσβεστικό και πολιτικό προσωπικό. Προϊστάμενος της 
γραμματείας ορίζεται Πυραγός ή Υποπυραγός. 

2. Ο Αξιωματικός προϊστάμενος της γραμματείας αυτής έχει τα εξής 
ειδικότερα καθήκοντα: 

α) Μεριμνά για την κοινοποίηση στους υπαλλήλους του Αρχηγείου 
των διαταγών και λοιπών εγγράφων που λόγω του περιεχομένου τους 
πρέπει να λάβουν προσωπικά γνώση. 

β) Ενεργεί ο ίδιος βοηθούμενος από το προσωπικό του γραφείου του 
τη μισθοδοσία των υπαλλήλων του αρχηγείου. 

γ) Είναι υπεύθυνος για την έγκαιρη και σχολαστική καθαριότητα των 
γραφείων και των λοιπών χώρων του Αρχηγείου επιβλέποντας για το 
σκοπό αυτό το βοηθητικό προσωπικό. 

δ) Τηρεί τα απαραίτητα βιβλία και διατηρεί πάντα ενημερωμένο πί¬ 
νακα του προσωπικού του Αρχηγείου στον οποίο φαίνεται η υπηρεσία 
που εκτελεί ο κάθε υπάλληλος και η διεύθυνση κατοικίας καθώς και το 
τηλέφωνό του. 

ε. Διεξάγει όλη την αλληλογραφία που προβλέπεται από τις κείμενες 
διατάξεις και αφορά το προσωπικό του Αρχηγείου. 


Άρθρο 8 

Προϊστάμενοι Κλάδων. 

1. Προϊστάμενοι των Κλάδων του Αρχηγείου τοποθετούνται Πύραρ- 
χοι Γενικών Υπηρεσιών. 

2. Είναι άμεσοι συνεργάτες του Διευθυντή Αρχηγείου, Υπαρχηγού 
και Αρχηγού του Σώματος, εισηγούνται και προκαλούν τις αποφάσεις 
τους σε θέματα αρμοδιότητάς τους. 

3. Διατάσσουν συσκέψεις του προσωπικού τους για υπηρεσιακά θέ¬ 
ματα και διευθύνουν, συντονίζουν, εποπτεύουν και ελέγχουν την δρα¬ 
στηριότητα των Διευθύνσεων του Κλάδου τους. 

4. Λαμβάνουν γνώση της εισερχόμενης στον Κλάδο τους αλληλο¬ 
γραφίας και την κατανέμουν στις Διευθύνσεις ανάλογα με την αρμοδιό- 
τητά τους. 

5. Προσυπογράφουν έγγραφα και εισηγητικά σημειώματα που απαι¬ 
τείται απόφαση ή υπογραφή από τους ιεραρχικά ανωτέρους τους. 

6. Ασκούν τις αρμοδιότητες που παρέχονται ή εκχωρούνται σ’ αυ¬ 
τούς και προσκομίζουν οι ίδιοι ή δια των Διευθυντών τους την προς εισή¬ 
γηση ή υπογραφή αλληλογραφία στην ιεραρχία του Σώματος, στον Γ ε¬ 
νικό Γραμματέα ή τον Υπουργό. 

7. Τον Προϊστάμενο Κλάδου του Αρχηγείου απόντα ή κωλυόμενο 
αναπληρώνει ο αρχαιότερος από τους Διευθυντές Γενικών Υπηρεσιών 
του Κλάδου του. 

Άρθρο 9 

Διευθυντής Διεθύνσεων. 

1. Διευθυντές των Διευθύνσεων των Κλάδων του Αρχηγείου τοποθε¬ 
τούνται Αντιπύραρχοι ή Επιπυραγοί Γενικών Υπηρεσιών εκτός της 
Διεύθυνσης Υγειονομικού, Διευθυντής της οποίας είναι ο Αρχιπύραρχος 
Υγειονομικός. 

2. Είναι άμεσοι συνεργάτες του Προϊσταμένου του Κλάδου τους, του 
Διευθυντή Αρχηγείου, του Υπαρχηγού και Αρχηγού του Σώματος, ει- 
σηγούνται και προκαλούν τις αποφάσεις τους σε θέματα της αρμοδιότη¬ 
τάς τους. 

3. Διατάσσουν συσκέψεις του προσωπικού τους για υπηρεσιακά,θέ- 
ματα και διευθύνουν, συντονίζουν, εποπτεύουν και ελέγχουν την δρα¬ 
στηριότητα των υπαλλήλων της Διεύθυνσής τους. 

4. Προσυπογράφουν έγγραφα και εισηγητικά σημειώματα που απαι¬ 
τείται απόφαση ή υπογραφή από τους ιεραρχικά ανωτέρους τους μέχρι 
τον Υπουργό. Σε περίπτωση διαφορετικής εκτίμησης διατυπώνουν'άι- 
τιολογημένα τη γνώμη τους. 

5. Λαμβάνουν γνώση της εισερχόμενης στη Διεύθυνσή τους αλληλο¬ 
γραφίας, την μονογράφουν και την κατανέμουν στα Τμήματα ανάλογα 
με την αρμοδιότητά τους. 

6. Ασκούν τις αρμοδιότητες που παρέχονται ή εκχωρούνται σ’ αυ¬ 
τούς και προσκομίζουν οι ίδιοι την προς εισήγηση ή υπογραφή αλληλο¬ 
γραφία στον Προϊστάμενο του Κλάδου τους ή στην ιεραρχία του Σώμα¬ 
τος. 

7. Τον Διευθυντή Διεύθυνσης του Αρχηγείου απόντα ή κωλυόμενο 
αναπληρώνει ο αρχαιότερος από τους τμηματάρχες της Διεύθυνσής του. 

Άρθρο 10 

Τμηματάρχες - Προσωπικό Τμημάτων 

1. Τμηματάρχες τοποθετούνται Πυραγοί ή Επιπυραγοί. 

2. Οι Τμηματάρχες είναι άμεσοι βοηθοί των Διευθυντών Διευθύν¬ 
σεων, ευθύνονται για την εκτέλεση των αρμοδιοτήτων των τμημάτων 
τους και έχουν εξουσία διεύθυνσης, εποπτείας και ελέγχου στο προσωπι¬ 
κού του τμήματός τους. 

3. Λαμβάνουν γνώση της εισερχόμενης στο Τμήμα τους αλληλογρα¬ 
φίας, μονογράφουν και σημειώνουν σ’ αυτή την ημερομηνία εισόδου, 
ορίζουν τον αρμόδιο για το χειρισμό της και τις απαραίτητες ενέργειες. 

4. Προσυπογράφουν έγγραφα ή εισηγητικά σημειώματα για τα 
οποία απαιτείται απόφαση ή υπογραφή του Διευθυντή τους και άνω. Σε 
περίπτωση διαφωνίας διατυπώνουν αιτιολογημένα τη γνώμη τους. 

5. Προσκομίζουν προς εισήγηση ή υπογραφή την αλληλογραφία στο 
Διευθυντή της Διεύθυνσής τους: 

6. Με τη σύμφωνη γνώμη του Διευθυντή τους κατανέμουν τις αρμο¬ 
διότητες του τμήματός τους στους αξιωματικούς και στο υπόλοιπο προ¬ 
σωπικό του τμήματος. 

7. Τον Τμηματάρχη απόντα ή κωλυόμενο αναπληρώνει ο αρχαιότε¬ 
ρος από τουςς αξιωματικούς του τμήματος. 

8. Το προσωπικό των τμημάτων κάθε Διεύθυνσης του Αρχηγείου 

εκτελεί τα καθήκοντα του σύμφωνα με τις διαταγές και τις οδηγίες του 
Τμηματάρχη τους. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 
1ου ΚΛΑΔΟΥ ΠΥΡΟΠΡΟΣΤΑΣΙΑΣ 

Άρθρο 11 

Διάρθρωση του 1ου Κλάδου Πυροπροστασίας. 

Ο κλάδος Πυροπροστασίας διαρθρώνεται σε Διευθύνσεις ως εξής: 
α. Διεύθυνση I Προληπτικής Πυροπροστασίας, 
β. Διεύθυνση II Πυρόσβεσης - Διάσωσης, 
γ. Διεύθυνση III Εθελοντικών Πυροσβεστικών Υπηρεσιών. 

Άρθρο 12 

Διάρθρωση - Αρμοδιότητες I Δ/νσης Προληπτικής Πυροπροστασίας. 

1. Η I Δ/νση Προληπτικής Πυροπροστασίας περιλαμβάνει τα ακό¬ 
λουθα Τμήματα: 

α. Τμήμα Ιο Κανονισμών Πυροπροστασίας και Πυροσβεστικών Δια¬ 
τάξεων. 

β. Τμήμα 2ο Επεξεργασίας Προτύπων και Τυποποποίησης Πυρο¬ 
σβεστικών Υλικών και Μέσων. 

γ. Τμήμα 3ο Επιστημονικής Έρευνας και Μεθοδολογίας, 
δ Τμήμα 4ο Επεξεργασίας και Αξιολόγησης Στατιστικών Στοιχείων 
και Δεδομένων. 

2. Η Διεύθυνση Προληπτικής Πυροπροστασίας έχει τις ακόλουθες 
αρμοδιότητες που κατανέμονται μεταξύ των Τμημάτων της ως εξής: 

ΤΜΗΜΑ 10 ΚΑΝΟΝΙΣΜΩΝ ΠΥΡΟΠΡΟΣΤΑΣΙΑΣ ΚΑΙ 
ΠΥΡΟΣΒΕΣΤΙΚΩΝ ΔΙΑΤΑΞΕΩΝ 

α. Η κατάρτιση και η νομοτεχνική επεξεργασία των Σχεδίων Πυρο¬ 
σβεστικών Διατάξεων και Κανονισμών Πυροπροστασίας καθώς και η 
μέριμνα για την έκδοση και δημοσίευσή τους. 

β. Η φροντίδα για την συμμετοχή εκπροσώπων του Α.Σ.Π. σε ομά¬ 
δες εργασίας άλλων Υπουργείων για το χειρισμό θεμάτων σχετικών με 
πυροπροστασία. 

γ. Η κωδικοποίησή και η έκδοση της νομοθεσίας πυρασφαλείας κα¬ 
θώς και η διαρκής ενημέρωσή της σε συνεργασία με το Τμήμα του Τυ¬ 
πογραφείου. 

δ. Η παρακολούθηση της Κοινοτικής Νομοθεσίας Πυροπροστασίας 
και η ενημέρωση επί των εκάστοτε εκδιδομένων οδηγιών της Ε.Ο.Κ. 
και η φροντίδα για την προσαρμογή της Ελληνικής νομοθεσίας. 

ε. Η παρακολούθηση του τρόπου εφαρμογής της νομοθεσίας πυρα¬ 
σφάλειας και η έκδοση ερμηνευτικών εγκυκλίων διαταγών για την πι¬ 
στή και ομοιόμορφη εφαρμογή της απο τις Υπηρεσίες του Σώματος. 

στ. Η κατάρτιση και υποβολή ερωτημάτων για θέματα πυροπροστα¬ 
σίας στο Νομική Διεύθυνση του Υπουργείου Δημόσιας Τάξης ή άλλων 
συναρμόδιων Υπουργείων για την έκδοση σχετικών γνωμοδοτήσεων 
καθώς και σύνταξη εκθέσεων-απόψεων της Υπηρεσίας για τις προσφυ¬ 
γές επί θεμάτων πυροπροστασίας στα Διοικητικά Δικαστήρια. 

ζ. Η φροντίδα για την επεξεργασία, εκτύπωση και διάθεση ενημερω¬ 
τικών φυλλαδίων κ.λ.π. εντύπων, αναφορικά με την πρόληψη πυρκα¬ 
γιών καθώς και για κάθε άλλη μορφή εκπαίδευσης, ενημέρωσης φο¬ 
ρέων και κοινού για την αντιμετώπιση πυρκαγιών σε όλους τους τομείς 
της ανθρώπινης δραστηριότητας. 

ΤΜΗΜΑ 2ο ΕΠΕΞΕΡΓΑΣΙΑΣ ΠΡΟΤΥΠΩΝ ΚΑΙ ΤΥΠΟΠΟΙΗ¬ 
ΣΗΣ 

ΠΥΡΟΣΒΕΣΤΙΚΩΝ ΥΛΙΚΩΝ ΚΑΙ ΜΕΣΩΝ 
α. Η συγκέντρωση, μελέτη και αξιοποίηση ξένων προτύπων κυρίως 
των χωρών της Ε.Ο.Κ. σχετικά με προδιαγραφές για πυροσβεστήρες, 
δοκιμές πυρκαγιάς των δομικών υλικών και κατασκευών, συστημάτων 
(ανίχνευσης και κατάσβεσης πυρκαγιάς, καθώς και κάθε άλλου κατα¬ 
σβεστικού υλικού και μέσου. 

β. Η συμμετοχή στις Τεχνικές Επιτροπές και υποεπιτροπές του 
ΕΛ.Ο.Τ. για την εκπόνηση εθνικών προτύπων. 

γ. Η κωδικοποίηση προτύπων που αφορούν το Πυροσβεστικό Σώμα 
και η διάθεση σε όλες τις Πυροσβεστικές Υπηρεσίες και διαρκής ενημέ¬ 
ρωσή τους. 

δ. Η παρακολούθηση εφαρμογής προτύπων και έκδοση ερμηνευτι¬ 
κών διαταγών και οδηγιών για τήν ορθή και ομοιόμορφη εφαρμογή 
τους, από τις Υπηρεσίες του Σώματος. 

ε. Η συνεργασία με εργαστήρια της ημεδαπής ή αλλοδαπής που είναι 


εξουσιοδοτημένα να εκτελούν δοκιμές υλικών και μέσων και να χορη¬ 
γούν σχετικά έγγραφα πιστοποίησης. 

ΤΜΗΜΑ 3ο ΕΠΙΣΤΗΜΟΝΙΚΗΣ ΕΡΕΥΝΑΣ ΚΑΙ 
ΜΕΘΟΔΟΛΟΓΙΑΣ 

α. Η παροχή τεχνικής βοήθειας, πληροφοριών και συμβουλών στους 
εκπροσώπους του Πυροσβεστικού Σώματος που συμμετέχουν σε επιτρο¬ 
πές (διυπουργικού χαρακτήρα) για τη σύνταξη κανονισμών πυροπρο¬ 
στασίας. 

β. Η αναγνώριση άμεσων προβλημάτων σε θέματα κανονισμών 
ελέγχων και υλικών αρμοδιότητας Π.Υ. η επίλυση τούτων και η ενημέ¬ 
ρωση ενδιαφερομένων. 

γ. Η μέριμνα για την ίδρυση Ινστιτούτου Ερευνών Πυροπροστασίας 
στην Ελλάδα σε συνεργασία με το Εθνικό Μετσόβιο Πολυτεχνείο. 

δ. Η κατάρτιση μακροχρόνιων προγραμμάτων σε θέματα κανονι¬ 
σμών, υλικών και μέσων αρμοδιότητας Π.Υ. η επιστημονική διερεύ- 
νησή τους και η διατύπωση πορισμάτων και η πειραματική τεκμηρίωση 
αυτών. 

ε. Η συνεχής παρακολούθηση και μελέτη κανονισμών άλλων χωρών 
και η συνεργασία με τις άλλες χώρες στη διοργάνωση ημερίδων και συ¬ 
νεδρίων, αξιοποίησης νέων μεθόδων επιστημονικής έρευνας και πειρα¬ 
ματικής δοκιμασίας και ενημέρωση των ενδιαφερομένων φορέων στην 
Ελλάδα. 

στ. Πιστοποίηση καλής κατασκευής υλικών και μέσων αρμοδιότητας 
Π.Υ. και άλλων συναφών φορέων. 

ΤΜΗΜΑ 4ο ΕΠΕΞΕΡΓΑΣΙΑΣ ΚΑΙ ΑΞΙΟΛΟΓΗΣΗΣ 
ΣΤΑΤΙΣΤΙΚΩΝ ΣΤΟΙΧΕΙΩΝ ΚΑΙ ΔΕΔΟΜΕΝΩΝ 

α. Η ανάλυση στατιστικών δεδομένων των Υπηρεσιών του Σώματος, 
συγκριτική επεξεργασία και αξιολόγησή τους σε σχέση με τα αντίστοιχα 
των προηγουμένων ετών για την εξαγωγή τελικών διαπιστώσεων- 
συμπερασμάτων. 

β. Η υποβολή προτάσεων και η έκδοση των αναγκαίων διαταγών για 
βελτίωση του συστήματος συλλογής καταγραφής και καταχώρησης 
στους στατιστικούς πίνακες των στατιστικών στοιχείων, κατά τρόπο 
που θα εξυπηρετείται και ο τομέας προληπτικής πυροπροστασίας. 

γ. Η διατύπωση εισηγήσεων και προτάσεων για τη διαμόρφωση της 
ακολουθητέας τακτικής στον τομέα προληπτικής πυροπροστασίας, σύμ¬ 
φωνα με τα συμπεράσματα της αξιολόγησης των στατιστικών δεδομέ¬ 
νων. 

δ. Η παρακολούθηση των εξελίξεων της Στατιστικής Επιστήμης και 
αξιοποίηση των συγχρόνων μεθόδων εκμετάλλευσης των στατιστικών 
δεδομένων. 

Άρθρο 13 

Διάρθρωση - Αρμοδιότητες II Δ/νσης Πυρόσβεσης - Διάσωσης 

1. Η II Δ/νση Πυρόσβεσης - Διάσωσης περλαμβάνει τα ακόλουθα 
Τμήματα: 

α. Τμήμα Ιο Σχεδιασμού Αντιμετώπισης Πυρκαγιών, 
β. Τμήμα 2ο Σχεδιασμού Αντιμετώπισης Φυσικών και Τεχνολογι¬ 
κών Καταστροφών. 

γ. Τμήμα 3ο Πολιτικής Σχεδίασης Έκτακτης Ανάγκης (Π.Σ.Ε.Α.). 

δ. Τμήμα 4ο Πυροπροστασίας Αεροδρομίων. 

ε. Τμήμα 5ο Πυροπροστασίας Λιμενικών Εγκαταστάσεων. 

2. Η Δ/νση Πυρόσβεσης - Διάσωσης έχει τις ακόλουθες αρμοδιότη¬ 
τες που κατανέμονται μεταξύ των Τμημάτων ως εξής: 

ΤΜΗΜΑ Ιο ΣΧΕΔΙΑΣΜΟΥ ΑΝΤΙΜΕΤΩΠΙΣΗΣ ΠΥΡΚΑΓΙΩΝ 
α. Η έκδοση οδηγιών για εκπόνηση ή αναμόρφωση σχεδίων επέμβα¬ 
σης σε περιπτώσεις πυρκαγιών σε χώρους και εγκαταστάσεις ζωτικής 
σημασίας. 

β. Η διατύπωση και αποστολή οδηγιών, μέτρων και μεθόδων προ¬ 
στασίας, του πυροσβεστικού προσωπικού κατά τις κατασβέσεις πυρκα¬ 
γιών. 

γ. Η έκδοση οδηγιών για την εκπόνηση προγραμμάτων και ασκή¬ 
σεων, βάσει των εκπονηθέντων σχεδίων επεμβάσεων, για την εκπαί¬ 
δευση του πυροσβεστικού προσωπικού. 

δ. Ο έλεγχος και η μελέτη των υπαρχόντων και προσφερομένων για 
προμήθεια υλικών και μέσων που αφορούν την προστασία του πυροσβε¬ 
στικού προσωπικού. 

ε. Η μελέτη και εκπόνηση σχεδίων επεμβάσεων και η έκδοση σχετι¬ 
κών οδηγιών για αντιπετώπιση πυρκαγιών ή άλλων συμβάντων που 
για την αντιμετώπισή τους απαιτείται η συνεργασία και άλλων Υπηρε¬ 
σιών. 

στ. Η μέριμνα για έκδοση Βιβλίων που θα αναφέρονται στο εκπαιδευ- 

τιχό και κατασβεστικό έργο των πυροσβεστικών υπαλλήλων σε συνερ¬ 
γασία με το Τμήμα Εκδόσεων και Τυπογραφείου. 

ζ. Η παρακολούθηση των δικτύων πυροσβεστικών υδροστομίων και 
έκδοση σχετικών οδηγιών, για την πύκνωση και την καλή λειτουργία 
αυτών. 

ΤΜΗΜΑ 2ο ΣΧΕΔΙΑΣΜΟΥ ΑΝΤΙΜΕΤΩΠΙΣΗΣ ΦΥΣΙΚΩΝ ΚΑΙ 
ΤΕΧΝΟΛΟΓΙΚΩΝ ΚΑΤΑΣΤΡΟΦΩΝ 
α. Η έκδοση οδηγιών για την εκπόνηση ή αναμόρφωση σχεδίων επέμ¬ 
βασης για την «αντιμετώπιση Βιομηχανικών ατυχημάτων, σεισμών, πλημ¬ 
μυρών και λοιπών θεομηνιών και τεχνολογικών ατυχημάτων. 

β. Η έκδοση οδηγιών για την προστασία του πυροσβεστικού προσω¬ 
πικού και τακτικής επέμβασης στα ανωτέρω συμβάντα. 

γ. Η έκδοση οδηγιών για την εκπόνηση προγραμμάτων και ασκή¬ 
σεων, βάσει των εκπονηθέντων σχεδίων για την εξάσκηση και εκπαί¬ 
δευση του πυροσβεστικού προσωπικού στην αντιμετώπιση Φυσικών και 
Τεχνολογικών καταστροφών. 

δ. Ο έλεγχος και η μελέτη των υπαρχόντων και προσφερομένων για 
προμήθεια υλικών και μέσων που αφορούν την προστασία του πυροσβε¬ 
στικού προσωπικού. 

ε. Η μέριμνα για έκδοση βιβλίων και μελετών που θα αφορούν την 
αντιμετώπιση Φυσικών και Τεχνολογικών καταστροφών σε συνεργασία 
με συναρμόδιες Διευθύνσεις και Τμήματα του Α.Π.Σ. 

στ. Η μέριμνα για τον εξοπλισμό και την αποτελεσματική λειτουργία 
της Ε.Μ.Α.Κ. 

ΤΜΗΜΑ 3ο ΠΟΛΙΤΙΚΗΣ ΣΧΕΔΙΑΣΗΣ ΕΚΤΑΚΤΗΣ ΑΝΑΓΚΗΣ 
(Π.Σ.Ε.Α.). 

α. Η μέριμνα για την κατάρτιση, έγκριση, κοινοποίηση και υλοποί¬ 
ηση των σχεδίων Πολιτικής Άμυνας του Αρχηγείου. 

β. Ο υπολογισμός και η εξασφάλιση σε συνεργασία με τη Διεύθυνση 
Οικονομικών Υπηρεσιών των αναγκαίων πιστώσεων για την υποστή¬ 
ριξη εφαρμογής των σχεδίων. 

γ. Η φροντίδα για την εκπλήρωση των υποχρεώσεων του Σώματος 
σε θέματα Π.Σ.Ε.Α., και η εξασφάλιση του σχετικού αρχείου και των 
σχεδίων σύμφωνα με τα όσα καθορίζονται απο τον ισχύοντα κανονισμό 
διαβαθμισμένου υλικού και την εξουσιοδότηση χειρισμού των οργάνων 
των Υπηρεσιών. 

δ. Η μέριμνα για τη σχετική εκπαίδευση και ενημέρωση του άμαχου 
πληθυσμού. 

ε. Ο χειρισμός θεμάτων αναστολής κατάταξης εφέδρων για την επάν¬ 
δρωση των Υπηρεσιών του Σώματος καθώς και των σχετικών επιτά¬ 
ξεων υλικών και μέσων για τον εξοπλισμό τους. 

στ. Ο χειρισμός θεμάτων οργάνωσης της Πολιτικής Άμυνας των Δη¬ 
μοσίων Ανεξάρτητων Ιδρυμάτων και Ανεξάρτητων Ιδρυμάτων και η 
σχετική εκπαίδευση του προσωπικού τους. 

ζ. Η μέριμνα για την εκπαίδευση του προσωπικού του Σώματος, σε 
θέματα σχετιζόμενα με την Π.Σ.Ε.Α. καθώς και την εκπαίδευση στα 
πυροσβεστικά καθήκοντα, του προσωπικού που προέρχεται από πολι¬ 
τική επιστράτευση. 

η. Η μελέτη των προβλημάτων και η υποβολή προτάσεων για τη 
βελτίωση των υφισταμένων σχεδίων ειρηνικής και πολεμικής περιόδου. 

θ. Η μέριμνα για την οργάνωση ασκήσεων Πολιτικής Άμυνας και τη 
συμμετοχή του Αρχηγείου σε σχετικές εθνικές ασκήσεις. 

ι. Η συνεργασία σε θέματα Πολιτικής Άμυνας με τις αρμόδιες Υπη¬ 
ρεσίες των χωρών της Ε.Ο.Κ. 

ια. Η σύνταξη και υποβολή στο Υ.Δ.Τ./ΥΠ./Π.Σ.Ε.Α. της από το 
νόμο προβλεπόμενης ετήσιας έκθεσης προόδου Π.Σ.Ε.Α./Α.Π.Σ. 
ΤΜΗΜΑ 4ο ΠΥΡΟΠΡΟΣΤΑΣΙΑΣ ΑΕΡΟΔΡΟΜΙΩΝ 
α. Η μέριμνα για τη σύνταξη, έκδοση και τον έλεγχο εφαρμογής των 
Κανονισμών οργάνωσης και λειτουργίας των Πυροσβεστικών Σταθμών 
Πολεμικών και Πολιτικών Αεροδρομίων και Ελικοδρομίων. 

β. Η μέριμνα για την κατάρτιση και βελτίωση των σχεδίων επέμβα¬ 
σης (κατάσβεσης - διάσωσης) των ανωτέρω Πυρ/κών Σταθμών. 

γ. Η φροντίδα για τον κατάλληλο και επαρκή εξοπλισμό των Υπηρε¬ 
σιών αυτών και των ανδρών τους. 

δ. Η μέριμνα για τη σύνταξη, παρακολούθηση και τον έλεγχο των ει¬ 
δικών προγραμμάτων εκπαίδευσης και συντήρησης της εκπαίδευσης 
του προσωπικού των Υπηρεσιών αυτών και τη διαδικασία αξιολόγησής 
τους σε συνεργασία με τους αρμόδιους κατά περίπτωση φορείς και η σύ¬ 
νταξη και παραγωγή των σχετικών εγχειριδίων και βοηθημάτων. 

ε. Ο χειρισμός θεμάτων εκπαίδευσης του προσωπικού των Υπηρε¬ 
σιών αυτών σε σχολεία και κέντρα ημεδαπής ή αλλοδαπής. 

στ. Η-παρακολούθηση των διεθνών εξελίξεων και της βιβλιογραφία 


που σχετίζονται με τα θέματα πυροπροστασίας, πυρόσβεσης και διάσω¬ 
σης στους χώρους των Πολεμικών-Πολιτικών Αεροδρομίων και Ελικο¬ 
δρομίων και η εισήγηση υιοθέτησής τους από την Υπηρεσία μας. 

ζ. Η μελέτη και η υπόδειξη των κανόνων και μέτρων ασφαλείας για 
την αποθήκευση και διακίνηση στους χώρους των αεροδρομίων- 
ελικοδρομίων, ευφλέκτων, εκρηκτικών, χημικών, τοξικών και άλλων 
επικίνδυνων ουσιών. 

η. Η φροντίδα για την εκπαίδευση σε θέματα πρόληψης και καταστο¬ 
λής των πυρκαγιών, του στρατιωτικού και πολιτικού προσωπικού των 
αεροπορικών εγκαταστάσεων της χώρας. 

θ. Η μελέτη και η εκπόνηση σχεδίων ενεργειών και επεμβάσεων των 
Π.Υ. αεροδρομίων σε περιπτώσεις αντιπετώπισης αεροπειρατειών. 
ΤΜΗΜΑ 5ο ΠΥΡΟΠΡΟΣΤΑΣΙΑΣ ΛΙΜΕΝΙΚΩΝ 
ΕΓΚΑΤΑΣΤΑΣΕΩΝ 

α. Η μέριμνα για τη σύνταξη, έκδοση και τον έλεγχο εφαρμογής των 
κανονισμών οργάνωσης και λειτουργίας των Λιμενικών Πυροσβεστι¬ 
κών Σταθμών. 

β. Η μέριμνα για την κατάρτιση σχεδίων επέμβασης (κατάσβεσης- 
διάσωσης) των Λιμενικών Πυροσβεστικών Σταθμών και την εξασφά¬ 
λιση της εφαρμογής των σχεδίων αυτών. 

γ. Η φροντίδα για τον προσδιορισμό του γενικού πλαίσιου των προ¬ 
γραμμάτων εκπαίδευσης του προσωπικού των Λιμενικών Πυροσβεστι¬ 
κών Σταθμών και τον προσδιορισμό της διαδικασίας αξιολόγησης της 
επιχειρησιακής τους ετοιμότητας. 

δ. Η παρακολούθηση των διεθνών εξελίξεων σε θέματα πυροπροστα¬ 
σίας Λιμενικών Εγκαταστάσεων (βιβλιογραφία, κανονισμών, ηλεκτρο- 
τεχνικής υποδομής, μηχανολογικού εξοπλισμού κ.λ.π.) και η πρόταση 
για τις ανάγκαίες βελτιώσεις και προσαρμογές. 

ε. Ο καθορισμός σε συνεργασία με τους συναρμόδιους φορείς των κα¬ 
νόνων και των μέτρων ασφαλείας που πρέπει να λαμβάνονται στους χώ¬ 
ρους των Λιμενικών Εγκαταστάσεων που διακινούνται ή αποθηκεύο¬ 
νται εύφλεκτες, εκρηκτικές, χημικές, τοξίκές κ.λ.π. επικίνδυνες ουσίες. 

Άρθρο 14 

Διάρθρωση - Αρμοδιότητες της III Διεύθυνσης 
Εθελοντικών Πυροσβεστικών Υπηρεσιών 

1. Η Διεύθυνση Εθελοντικών Πυροσβεστικών Υπηρεσιών περιλαμ¬ 
βάνει τα εξής τμήματα: 

α. Τμήμα Ιο Ίδρυσης και Οργάνωσης Εθελοντικών Πυροσβεστικών 
Υπηρεσιών. 

β. Τμήμα 2ο Μητρώου Εθελοντών Πυροσβεστών, 
γ. Τμήμα 3ο Εκπαίδευσης Εθελοντών Πυροσβεστών, 
δ. Τμήμα 4ο Εξοπλισμού και Υποστήριξης Εθελοντικών Πυροσβε¬ 
στικών Υπηρεσιών. 

2. Η Διεύθυνση Εθελοντικών Πυροσβεστικών Υπηρεσιών έχει τις 
ακόλουθες αρμοδιότητες που κατανέμονται μεταξύ των τμημάτων της 
ως εξής: 

ΤΜΗΜΑ Ιο ΙΔΡΥΣΗΣ ΚΑΙ ΟΡΓΑΝΩΣΗΣ ΕΘΕΛΟΝΤΙΚΩΝ 
ΠΥΡΟΣΒΕΣΤΙΚΩΝ ΥΠΗΡΕΣΙΩΝ 
α. Η φροντίδα για την ευδοκίμηση του θεσμού του Εθελοντή Πυρο¬ 
σβέστη στη χώρα μας. 

β. Η φροντίδα για την ίδρυση, προαγωγή, υποβιβασμό ή κατάργηση 
των Εθελοντικών Πυροσβεστικών Σταθμών και Κλιμακίων σύμφωνα 
με τις ισχύουσες σχετικές διατάξεις στους Ο.Τ.Α. που εκδηλώνουν εν¬ 
διαφέρον. 

γ. Η παρακολούθηση ενιαίας εφαρμογής του Κανονισμού οργάνωσης 
και λειτουργίας Εθελοντικών Πυροσβεστικών Υπηρεσιών και η εισή¬ 
γηση για την τροποποίηση-βελτίωσή του. 

δ. Η μέριμνα για τη λήψη κάθε αναγκαίου μέτρου για την ομαλή 
αποδοτική εκτέλεση του πυροσβεστικού έργου στις Εθελοντικές Πυρο¬ 
σβεστικές Υπηρεσίες. 

ε. Η παρακολούθηση των εξελίξεων σχετικά με το θεσμό του Εθελο¬ 
ντή Πυροσβέστη στον Ευρωπαϊκό χώρο και η φροντίδα για την εφαρ¬ 
μογή των εξελίξεων αυτών και στη χώρα μας. 

ΤΜΗΜΑ 2ο ΜΗΤΡΩΟΥ ΕΘΕΛΟΝΤΩΝ ΠΥΡΟΣΒΕΣΤΩΝ 
α. Η τήρηση του μητρώου των Εθελοντών Πυροσβεστών όλων των 
Εθελοντικών Πυροσβεστικών Υπηρεσιών και Κλιμακίων. 

β. Η φροντίδα για την έκδοση των προβλεπόμενων πράξεων για την 
απόκτηση και την απώλεια της ιδιότητας των Εθελοντών Πυροσβε¬ 
στών. 

γ, Η μέριμνα για την έκδοση των ειδικών καρτών πιστοποίησης της 
ιδιότητας των Εθελοντών Πυροσβεστών. 

δ. Η φροντίδα για την έκδοση των πράξεων προαγωγής και απονο¬ 
μής υλικών και ηθικών αμοιβών στους Εθελοντές Πυροσβέστες. 

ε. Η φροντίδα για τον καθορισμό του τύπου και την έκδοση των 
αδειών ικανότητας οδηγού πυροσβεστικών οχημάτων των Εθελοντών 
Πυροσβεστών. 

ΤΜΗΜΑ 3ο ΕΚΠΑΙΔΕΥΣΗΣ ΕΘΕΛΟΝΤΩΝ ΠΥΡΟΣΒΕΣΤΩΝ 
α. Ο χειρισμός των θεμάτων που έχουν σχέση με την αρχικά παρεχό¬ 
μενη στους Εθελοντές Πυροσβέστες εκπαίδευση. 

β. Η φροντίδα για τη σημαντική άσκηση και συντήρηση της εκπαί¬ 
δευσης των Εθελοντών Πυροσβεστών με την εκπόνηση και τον έλεγχο 
εφαρμογής των σχετικών προγραμμάτων εκπαίδευσης. 

γ. Η μέριμνα για τη σύνταξη και έκδοση των αναγκαίων βοηθημά¬ 
των για την εκπαίδευση των Πυροσβεστών Εθελοντικών Πυροσβεστι¬ 
κών Υπηρεσιών. 

δ. Ο χειρισμός κάθε άλλου θέματος που έχει σχέση με την εκπαίδευση 
και την πυροσβεστική κατάρτιση και επιμόρφωση των Εθελοντών Πυ¬ 
ροσβεστών. 

ΤΜΗΜΑ 4ο ΕΞΟΠΛΙΣΜΟΥ ΚΑΙ ΥΠΟΣΤΗΡΙΞΗΣ 
ΕΘΕΛΟΝΤΙΚΩΝ ΠΥΡΟΣΤΕΣΤΙΚΩΝ ΥΠΗΡΕΣΙΩΝ 
α. Η φροντίδα σε συνεργασία με τους Ο.Τ.Α. για τον εξοπλισμό των 
Εθελοντικών Πυροσβεστικών Υπηρεσιών με τα αναγκαία μέσα και 
υλικά για την εκπλήρωση της αποστολής τους. 

β. Η εξασφάλιση, σε συνεργασία με τους Δήμους, τις Κοινότητες και 
τους Συνδέσμους Κοινοτήτων όπου πρόκειται να ιδρυθούν Εθελοντικές 
Πυροσβεστικές Υπηρεσίες, των κατάλληλων χώρων και κτιρίων για 
την εγκατάστασή τους. 

γ. Ο χειρισμός των θεμάτων που έχουν σχέση με τη στολή και την 
εξάρτυση των Εθελοντών Πυροσβεστών. 

δ. Η εξασφάλιση κάθε άλλης νόμιμης υποστήριξης προς τις Εθελοντι¬ 
κές Πυροσβεστικές Υπηρεσίες με σκοπό την καλύτερη και αποδοτικό¬ 
τερη εκτέλεση της αποστολής τους. 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 
2ου ΚΛΑΔΟΥ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 

Άρθρο 15 

Διάρθρωση του Κλάδου Διοικητικής Υποστήριξης 
Ο 2ος Κλάδος Διοικητικής Υποστήριξης διαρθρώνεται σε Διευθύν¬ 
σεις ως εξής: 

α. Διεύθυνση Ιη Προσωπικού 
β. Διεύθυνση ΙΙη Οργάνωσης και Μελετών 
γ. Διεύθυνση ΙΙΙη Εκπαίδευσης 
δ. Διεύθυνση IV Υγειονομικού. 

Άρθρο 16 

Διάρθρωση - Αρμοδιότητες της Ιης Διεύθυνσης Προσωπικού 

1. Η Διεύθυνση I Προσωπικού περιλαμβάνει τα εξής Τμήματα: 
α. Τμήμα Ιο Αξιωματικών - Πυρονόμων 

β. Τμήμα 2ο Υπαξιωματικών και Πυροσβεστών 
γ. Τμήμα 3ο Πολιτικού Προσωπικού 
δ. Τμήμα 4ο Γραμματείας και Αρχείου. 

2. Η Διεύθυνση Προσωπικού έχει τις ακόλουθες αρμοδιότητες που 
κατανέμονται μεταξύ των Τμημάτων της ως εξής: 

ΤΜΗΜΑ Ιο ΑΞΙΩΜΑΤΙΚΩΝ - ΠΥΡΟΝΟΜΩΝ 
α. Ο χειρισμός των θεμάτων τοποθετήσεων, μεταθέσεων, αποσπά¬ 
σεων, ανακλήσεων και μετακινήσεων των αξιωματικών Γενικών και 
Ειδικών Υπηρεσιών του Πυροσβεστικού Σώματος. 

β. Η κατάρτιση, τήρηση, ενημέρωση και διακίνηση των ατομικών 
εγγράφων, φακέλλων και βιβλιαρίων των αξιωματικών. 

γ. Ο χειρισμός των θεμάτων τακτικών και εκτάκτων κρίσεων και 
επανακρίσεων των αξιωματικών για τη βαθμολογική ή μισθολογική 
προαγωγή ή για άλλη υπηρεσιακή τους μεταβολή. 

δ. Η μέριμνα για την έκδοση των διοικητικών πράξεων που αφορούν 
διορισμούς, προαγωγές, αποστρατείες, παραιτήσεις, αποκαταστάσεις 
και μετατάξεις των αξιωματικών. 

ε. Η κατάρτιση της επετηρίδας των αξιωματικών, η συνεχής ενημέ¬ 
ρωσή της καθώς και η τήρηση των απαραίτητων βιβλίων όπως δύνα¬ 
μης, δύναμης κατά υπηρεσία, ειδικοτήτων, εφέδρων κ.λ.π. 

στ. Η συγκέντρωση των εκθέσεων ικανότητας και ο έλεγχος πληρό- 
τητάς τους. 


ζ. Ο χειρισμός των θεμάτων χορήγησης ηθικών και υλικών αμοιβών, 
παρασήμων και μεταλλίων καθώς και ειδικών αδειών. 

η. Ο χειρισμός των πειθαρχικών υποθέσεων των αξιωματικών και η 
μέριμνα για τη συγκρότηση και λειτουργία των πειθαρχικών συμβου¬ 
λίων. 

θ. Η διαδικασία των εισιτήριων εξετάσεων για το Τμήμα Ανθυποπυ- 
ραγών της Πυροσβεστικής Σχολής και των προαγωγικών εξετάσεων 
όπου προβλέπεται από την κείμενη νομοθεσία. 

ι. Ο χειρισμός των αντίστοιχων θεμάτων των Πυρονόμων. 

ΤΜΗΜΑ 2ο ΥΠΑΞΙΩΜΑΤΙΚΩΝ - ΠΥΡΟΣΒΕΣΤΩΝ 
α. Ο χειρισμός των θεμάτων τοποθετήσεων, μεταθέσεων, αποσπά¬ 
σεων, ανακλήσεων και μετακινήσεων των Υπαξιωματικών και Πυρο¬ 
σβεστών Γενικών και Ειδικών Υπηρεσιών. 

β. Ο χειρισμός των θεμάτων τακτικών και εκτάκτων κρίσεων και 
επανακρίσεων των Υπαξιωματικών και Πυροσβεστών για τη βαθμολο¬ 
γική ή μισθολογική ή άλλη υπηρεσιακή τους μεταβολή καθώς και η συ¬ 
γκέντρωση των εκθέσεων ικανότητάς τους και ο έλεγχος για την πληρό- 
τητά τους. 

γ. Η κατάρτιση και τήρηση της επετηρίδας καθώς και η κατάρτιση, 
τήρηση, ενημέρωση και διακίνηση των ατομικών εγγράφων, φακέλλων 
και βιβλιαρίων των Υπαξιωματικών και Πυροσβεστών. 

δ. Η φροντίδα για την έκδοση των διοικητικών πράξεων που αφορούν 
διορισμούς, μονιμοποιήσεις, προαγωγές, παραιτήσεις, απολύσεις, απο¬ 
καταστάσεις και μετατάξεις Υπαξιωματικών και Πυροσβεστών. 

ε. Ο χειρισμός των θεμάτων χορήγησης υλικών και ηθικών αμοιβών 
καθώς και ειδικών αδειών. 

στ. Ο χειρισμός των πειθαρχικών υποθέσεων και η φροντίδα για τη 
συγκρότηση και λειτουργία των πειθαρχικών συμβουλίων. 

ζ. Η έκδοση των υπηρεσιακών δελτίων ταυτότητας του πυροσβεστι¬ 
κού προσωπικού. 

η. Η παρακολούθηση της αριθμητικής δύναμης του πυροσβεστικού 
προσωπικού του Σώματος και η μέριμνα για τη συμπλήρωση των κε¬ 
νών της οργανικής δύναμης με την προκήρυξη και διεξαγωγή του σχε¬ 
τικού διαγωνισμού κατάταξης. 

θ. Η διαδικασία των εισιτηρίων εξετάσεων για το Τμήμα Αρχιπυρο- 
σβεστών της Πυροσβεστικής Σχολής. 

ι. Η παρακολούθηση και οι απαραίτητες ενέργειες για τη στρατολο¬ 
γική κατάσταση των Υπαξιωματικών και Πυροσβεστών. 

ια. Η τήρηση και συνεχής ενημέρωση των απαραίτητων βιβλίων δύ¬ 
ναμης, γενικού μητρώου δύναμης κατά υπηρεσία, ειδικοτήτων κ.λ.π. 

ιβ. Ο χειρισμός κάθε άλλου διοικητικού θέματος που αφορά Υπαξιω- 
ματικούς. Πυροσβέστες και Δόκιμους Πυροσβέστες. 

ΤΜΗΜΑ 3ο ΠΟΛΙΤΙΚΟΥ ΠΡΟΣΩΠΙΚΟΥ 
α. Το Τμήμα Πολιτικού Προσωπικού έχει για το πολιτικό προσωπικό 
που υπηρετεί σ’ όλες τις Υπηρεσίες του Σώματος, όλες τις αρμοδιότητες 
που αναφέρονται για τα δύο προηγούμενα Τμήματα της Διεύθυνσης 
Προσωπικού. 

β. Στις αρμοδιότητες αυτού του Τμήματος περιλαμβάνεται και ο χει¬ 
ρισμός όλων των θεμάτων που αφορούν το μόνιμο πολιτικό προσωπικό 
καθώς και το πολιτικό προσωπικό με σχέση εργασίας ιδιωτικού δικαίου. 

γ. Ως προϊστάμενος του τμήματος πολιτικού προσωπικού τοποθετεί¬ 
ται πολιτικός υπάλληλος του Σώματος. Όταν δεν είναι δυνατή η επι¬ 
λογή πολιτικών υπαλλήλων για την κατάληψη της θέσης, σ’ αυτή τοπο¬ 
θετείται Αξιωματικός του Σώματος. 

ΤΜΗΜΑ 4ο ΓΡΑΜΜΑΤΕΙΑΣ - ΑΡΧΕΙΟΥ 
α. Η παραλαβή, αποσφράγιση, πρωτοκόλληση και διανομή στους αρ¬ 
μόδιους κλάδους της εισερχόμενης κοινής και εμπιστευτικής αλληλο¬ 
γραφίας. 

β. Η παραλαβή, αναπαραγωγή, παραβολή προς το σχέδιο και παρά¬ 
δοση στο Ταχυδρομείο της εξερχόμενης αλληλογραφίας και η επι¬ 
στροφή των σχεδίων των εγγράφων στις αρμόδιες Διευθύνσεις. 

γ. Η μέριμνα για την τήρηση του αρχείου του Αρχηγείου με βάση τον 
Κανονισμό αλληλογραφίας και το θεματολόγιο και η τοποθέτηση των 
προτύπων εγγράφων κατά χρονολογική σειρά στους φακέλλους για την 
άμεση ανεύρεσή τους σε περίπτωση που χρειασθεί. 

δ. Η φροντίδα για την περιοδική εκκαθάριση του αρχείου του Αρχη¬ 
γείου και η έκδοση των σχετικών διαταγών και η παρακολούθηση της 
διαδικασίας για την εκκαθάριση του αρχείου τών Περιφερειακών Υπη¬ 
ρεσιών του Σώματος. 

ε. Η μέριμνα για την προμήθεια και εφοδιασμό των Διευθύνσεων του 
Αρχηγείου με τα αναγκαία γραφικά μέσα- και υλικά. 

Άρθρο 17 

Διάρθρωση - Αρμοδιότητες 
της ΙΙης Διεύθυνσης Οργάνωσης και Μελετών 

1. Η II Διεύθυνση Οργάνωσης και Μελετών περιλαμβάνει τα ακό¬ 
λουθα τμήματα: 

α. Τμήμα Ιο Νομικών Υποθέσεων 

β. Τμήμα 2ο Οργάνωσης και Προγραμματισμού 

γ. Τμήμα 3ο Αθλητισμού 

δ. Τμήμα 4ο Δημοσίων Σχέσεων 

ε. Τμήμα 5ο Διεθνούς Πυροσβεστικές Συνεργασίας. 

2. Η Δ/νση Οργάνωσης και Μελετών έχει τις ακόλουθες αρμοδιότη¬ 
τες που κατανέμονται μεταξύ των Τμημάτων της ως εξής: 

ΤΜΗΜΑ Ιο ΝΟΜΙΚΩΝ ΥΠΟΘΕΣΕΩΝ 
α. Η παρακολούθηση της νομοθεσίας που αφορά το Πυροσβεστικό 
Σώμα και η έκδοση ερμηνευτικών εγκυκλίων για την πιστή και ομοιό¬ 
μορφη εφαρμογή της απο τις Υπηρεσίες του Σώματος. 

β. Η κατάρτιση και νομοτεχνική επεξεργασία σχεδίων νόμων, προε¬ 
δρικών διαταγμάτων και κανονιστικών αποφάσεων και η μέριμνα για 
την οριστικοποίηση και δημοσίευσή τους. 

γ. Η κωδικοποίηση της νομοθεσίας του Σώματος και η διαρκής ενη¬ 
μέρωση αυτής σε συνεργασία με το Τμήμα Εκδόσεων - Τυπογραφείου. 

δ. Η παρακολούθηση της ποινικής νομοθεσίας και ιδιαίτερα εκείνης 
που έχει σχέση με τα εγκλήματα και πταίσματα για τα οποία επιλαμβά¬ 
νονται οι ειδικοί ανακριτικοί υπάλληλοι και οι Δημόσιοι κατήγοροι του 
Σώματος και επίλυση των παρουσιαζόμενων προβλημάτων. 

ε. Η μέριμνα για την υποβολή ερωτημάτων σχετικών με ερμηνευτικά 
νομικά ζητήματα προς τις αρμόδιες αρχές και η τήρηση και εφαρμογή 
των γνωμοδοτήσεών τους. 

στ. Η παρακολούθηση και η τήρηση της νομολογίας των Διοικητι¬ 
κών Δικαστηρίων και η σύνταξη εκθέσεων στις περιπτώσεις προσφυγών 
σ’ αυτά των υπαλλήλων του Σώματος. 

ζ. Η παρακολούθηση των ποινικών δικών κατά πυροσβεστικών 
υπαλλήλων για αδικήματα που διέπραξαν κατά την εκτέλεση της υπη¬ 
ρεσίας τους καθώς και η άσκηση ποινικής αγωγής για εγκλήματα στρε¬ 
φόμενα κατά του Πυροσβεστικού Σώματος και του προσωπικού του. 
η. Η παραλαβή, μελέτη, βιβλιοδέτηση και διαφύλαξη των Φ.Ε.Κ. 

ΤΜΗΜΑ 2ο ΟΡΓΑΝΩΣΗΣ ΚΑΙ ΠΡΟΓΡΑΜΜΑΤΙΣΜΟΥ 
α. Ο προγραμματισμός, η μελέτη και η εισήγηση σχετικά με τα θέ¬ 
ματα ίδρυσης χωροταξικής κατανομής, οργάνωσης, διάρθρωσης και 
λειτουργίας των υπηρεσιών του Σώματος. 

β. Η μελέτη και ο καθορισμός των ποσοτικών και ποιοτικών στόχων 
στους οποίους πρέπει να οδηγεί η δράση του Πυροσβεστικού Σώματος 
και εισήγηση των μεθόδων, των μέσων και των διαδικασιών που πρέπει 
να χρησιμοποιηθούν για την υλοποίησή τους. 

γ. Η μελέτη καθορισμού των μεθόδων και των διαδικασιών που πρέ¬ 
πει να χρησιμοποιηθούν για την αποτελεσματική εκτέλεση του πυροσβε¬ 
στικού έργου και η μελέτη των τρόπων αύξησης της παραγωγικότητας 
της εργασίας. 

δ. Η ρύθμιση θεμάτων που έχουν σχέση με το σύστημα εκτέλεσης 
υπηρεσίας, το χρόνο εργασίας και αξιολόγησης, μέτρησης και ελέγχου 
απόδοσης των Υπηρεσιών και του προσωπικού. 

ε. Ο χειρισμός θεμάτων σχετικών με τις στολές, τα διακριτικά και 
την εξάρτυση του προσωπικού. 

στ. Η μελέτη και η εισήγηση σε θέματα διακίνησης και τυποποίησης 
της αλληλογραφίας, οργάνωσης αρχείων και σύνταξης θεματολογίου, 
απλούστευσης διαδικασιών για την αποδοτική κίνηση του μηχανισμού 
των Υπηρεσιών, καθώς και περιορισμό της γραφειοκρατίας. 

ΤΜΗΜΑ 3ο ΑΘΛΗΤΙΣΜΟΥ 

α. Η μελέτη, εισήγηση και λήψη των απαραιτήτων μέτρων για την 
ανάπτυξη το αθλητισμού στο Πυροσβεστικό Σώμα και η μέριμνα για 
την οργάνωση και πρόοδο των ομάδων άθλησης. 

β. Ο καταρτισμός προγραμμάτων άθλησης του προσωπικού του Σώ¬ 
ματος. 

γ. Η διοργάνωση αθλητικών εκδηλώσεων για φιλανθρωπικούς και 
ψυχαγωγικούς σκοπούς, η έγκριση συμμετοχής του προσωπικού του 
Σώματος σε δραστηριότητες αθλητικών συλλόγων και σωματείων και 
παρακολούθηση της αθλητικής διαγωγής, συμπεριφοράς και εμφάνισης 
των αθλητών του Σώματος. 

δ. Η μέριμνα για τη συντήρηση, εμπλουτισμό με τα αναγκαιούντα 
αθλητικά είδη και μέσα για την καλή λειτουργία των γυμναστηρίων του 
Σώματος. 


ε. Η εισήγηση για τη χορήγηση των ειδικών αδειών στους αθλητές 
του Σώματος για τη συμμετοχή τους σε αθλητικές εκδηλώσεις της ημε¬ 
δαπής και αλλοδαπής. 

στ. Η σύσφιξη των σχέσεων μεταξύ του Σώματος και των αθλητικών 
αρχών, κέντρων και σωματείων. 

ΤΜΗΜΑ 4ο ΔΗΜΟΣΙΩΝ ΣΧΕΣΕΩΝ 
α. Η οργάνωση τελετών, εορτών, δεξιώσεων, εκθέσεων και άλλων 
κοινωνικών και πολιτιστικών εκδηλώσεων για την προβολή του έργου 
του Σώματος και η συμμετοχή σε παρελάσεις, εθνικές εορτές, επετείους 
και αντιπροσώπευσή του στις εκδηλώσεις που οργανώνονται από άλ¬ 
λους φορείς. 

β. Η οργάνωση εορτών, μορφωτικών, πολιτιστικών και ψυχαγωγι¬ 
κών εκδηλώσεων για το προσωπικό του Σώματος και των μελών των 
οικογενειών τους. 

γ. Η διεξαγωγή της εθιμοτυπικής αλληλογραφίας της ηγεσίας του 
Σώματος και η ενημέρωσή της για τις εθιμοτυπικές παραστάσεις και 
εκδηλώσεις. 

δ. Η μέριμνα για την επάνδρωση, εξοπλισμό κα καλή λειτουργία της 
φιλαρμονικής του Σώματος και η έγκριση για τη συμμετοχή της σε τε¬ 
λετές, παρελ,άσεις, εθνικές εορτές, θρησκευτικές, ψυχαγωγικές και πο¬ 
λιτιστικές εκδηλώσεις. 

ε. Η διοργάνωση μουσικών εκδηλώσεων για την ψυχαγωγία του 
προσωπικού του Πυροσβεστικού Σώματος και του κοινού. 

στ. Η μέριμνα για την υλική και ηθική αρωγή του προσωπικού και 
των μελών των οικογενειών τους, 
ζ. Η απόδοση επικήδειων τιμών. 

η. Η ανάπτυξη σχέσεων με τους συλλόγους «Φίλων του Πυροσβεστι¬ 
κού Σώματος», τους συλλόγους αποστράτων του Πυροσβεστικού Σώ¬ 
ματος καθώς και με σωματεία και οργανώσεις κοινωνικού, μορφωτι¬ 
κού, επιστημονικού και πολιτιστικού χαρακτήρα. 

θ. Η μέριμνα για την οργάνωση και λειτουργία θερέτρων και παιδι¬ 
κών εξοχών για το προσωπικό και τα μέλη των οικογενειών τους. 

ι. Η προβολή του έργου του Πυροσβεστικού Σώματος και η ενημέ¬ 
ρωση του κοινού για τις δραστηριότητές του μέσω του τύπου και των 
μέσων μαζικής ενημέρωσης καθώς και η επαφή με τους δημοσιογρά¬ 
φους και λοιπούς παράγοντες ενημέρωσης και πληροφόρησης του κοι¬ 
νού. 

ια. Η παρακολούθηση του ημερήσιου και περιοδικού τύπου, η ενημέ¬ 
ρωση της ηγεσίας για τα δημοσιεύματα που αφορούν το Σώμα καθώς 
και οι ανακοινώσεις ή απαντήσεις σε δημοσιεύματα. 

ιβ. Η φροντίδα για τη δημιουργία και μετάδοση τηλεοπτικών και ρα¬ 
διοφωνικών εκπομπών σχετικών με την πρόληψη και καταστολή των 
πυρκαγιών και τη δραστηριότητα του Σώματος. 

ιγ. Η μέριμνα για την φωτογραφική και τηλεοπτική κάλυψη των εκ¬ 
δηλώσεων του Σώματος. 

ιδ. Η τήρηση αρχείου, ιστορικών εγγράφων, φωτογραφικού και κινη¬ 
ματογραφικού υλικού και δημοσιευμάτων του τύπου. 

ιε. Η φροντίδα για τη δημιουργία Πυροσβεστικού Μουσείου, Ιστορι¬ 
κού Πυροσβεστικού Αρχείου και Ειδικής Πυροσβεστικής Βιβλιοθή¬ 
κης. 

ιστ. Η μέριμνα για την ετήσια οργάνωση της εορτής των Αγίων Προ¬ 
στατών του Πυροσβεστικού Σώματος. 

ιζ. Η εξασφάλιση της (αναγκαίας ύλης και η έκδοση του περιοδικού 
του Σώματος «ΠΥΡΟΣΒΕΣΤΙΚΗ ΕΠΙΘΕΩΡΗΣΗ», η έγκαιρη απο¬ 
στολή του και η μέριμνα για την εξασφάλιση και ανανέωση των συνδρο¬ 
μητών του. 

ιη. Η εκτύπωση της ετήσιας δραστηριότητας του Σώματος σε συνερ¬ 
γασία με το Τμήμα Τεκμηρίωσης Στατιστικής. 

ιθ. Η έκδοση περιοδικά, ενημερωτικών φυλλαδίων για το κοινό με θέ¬ 
ματα και σκοπό την πρόληψη των πυρκαγιών, ημερολογίων, ευχετή¬ 
ριων καρτών και η μέριμνα για την κατασκευή αναμνηστικών εμβλημά¬ 
των του Σώματος. 

κ. Η εξασφάλιση του αναγκαίου ιστορικού υλικού για τη συνέχιση της 
συγγραφής της ιστορίας του Πυροσβεστικού Σώματος και η επιμέλεια 
εκδόσεων προς την κατεύθυνση αυτή. 

ΤΜΗΜΑ 5ο ΔΙΕΘΝΟΥΣ ΠΥΡΟΣΒΕΣΤΙΚΗΣ ΣΥΝΕΡΓΑΣΙΑΣ 

α. Η μέριμνα για την ανάπτυξη και διατήρηση σχέσεων και συνεργα¬ 
σίας του Πυροσβεστικού Σώματος με τις αντίστοιχες Υπηρεσίες των 
Χωρών της Ε.Ο.Κ. και ξένων χωρών και η ανταλλαγή πληροφοριών, 
εμπειριών και γνώσεων. 

β. Η ανάπτυξη σχέσεων με διεθνείς ενώσεις Πυροσβεστών, η διοργά- 

νωση συνεδρίων και διεθνών συναντήσεων πυροσβεστικού ενδιαφέρο¬ 
ντος στην Ελλάδα και η φιλοξενία και ξενάγηση των επισήμων καλεσμέ¬ 
νων του Σώματος και των αλλοδαπών Πυροσβεστών-επισκεπτών. 

γ. Η παρακολούθηση και μελέτη της οργάνωσης και λειτουργίας των 
ξένων Πυροσβεστικών Υπηρεσιών και η αξιοποίηση των θετικών τους 
στοιχείων. 

δ. Η παρακολούθηση των αποφάσεων, ψηφισμάτων και πορισμάτων 
των διεθνών διασκέψεων και συνεδρίων με περιεχόμενο πυροσβεστικού 
ενδιαφέροντος. 

ε. Η εισήγηση για τη λήψη μέτρων προαγωγής της διεθνούς πυρο¬ 
σβεστικής συνεργασίας και αρωγής και η μέριμνα για την εκπροσώ¬ 
πηση του Σώματος σε διασκέψεις, συνέδρια και διεθνείς συναντήσεις και 
η φροντίδα για τη διοργάνωση τέτοιων συναντήσεων στην Ελλάδα. 

στ. Η παρακολούθηση της κοινοτικής νομοθεσίας σε θέματα πυρο¬ 
σβεστικού ενδιαφέροντος και η φροντίδα της εναρμόνισης της Ελληνικής 
Νομοθεσίας με την κοινοτική. 

ζ. Ο χειρισμός όλων των θεμάτων που έχουν σχέση με τη διεθνή συ¬ 
νεργασία του Σώματος στα πλαίσια Τ.Κ.Ε.ν.Ι. 

η. Η μετάφραση της ξενόγλωσσης αλληλογραφίας που αφορά το Πυ¬ 
ροσβεστικό Σώμα και η διεξαγωγή της ξενόγλωσσης αλληλογρα¬ 
φίας· 

Άρθρο 18. 

Διάρθωση - Αρμοδιότητες της ΙΙΙης Διεύθυνσης Εκπαίδευσης. 

1. Η ΙΙΙη Δ/νση Εκπαίδευσης περιλαμβάνει τα ακόλουθα Τμήματα: 
α. Τμήμα Ιο Εκπαίδευσης Αξιωματικών 

β. Τμήμα 2ο Εκπαίδευσης ΐπαξ/κών - Πυροσβεστών 
γ. Τμήμα 3ο Επιμόρφωσης Στελεχών 
δ. Τμήμα 4ο Ειδικών Εκπαιδεύσεων. 

2. Η Δ/νση Εκπαίδευσης έχει τις ακόλουθες αρμοδιότητες που κατα- 
νέμονται μεταξύ των Τμημάτων της ως εξής: 

ΤΜΗΜΑ Ιο ΕΚΠΑΙΔΕΥΣΗΣ ΑΞΙΩΜΑΤΙΚΩΝ 

α. Ο χειρισμός των θεμάτων που έχουν σχέση με την παρεχόμενη εκ¬ 
παίδευση στο Τμήμα Ανθυποπυραγών της Πυροσβεστικής Σχολής. 

β. Η μέριμνα για τον ορισμό του απαραίτητου και κατάλληλου για το 
Τμήμα Ανθ/γών διδακτικού και εκπαιδευτικού προσωπικού. 

γ. Ο καθορισμός και η φροντίδα για την προμήθεια από τους σπουδα¬ 
στές του Τμήματος των απαραίτητων συγγραμάτων και βοηθημά¬ 
των. 

δ. Ο προσδιορισμός των αναγκών του Τμήματος σε αίθουσες, μέσα 
και υλικά εκπαίδευσης και η μέριμνα για την ικανοποίησή τους. 

ε. Η έγκριση και ο έλεγχος εφαρμογής του εκπονούμενου από την 
Πυροσβεστική Σχολή Γενικού και Αναλυτικού Προγράμματος Εκπαί¬ 
δευσης του Τμήματος Δοκ. Ανθ/γών. 

στ. Η φροντίδα για την πραγματοποίηση εκπαιδευτικών ταξιδίων και 
επισκέψεων των Δοκίμων Ανθ/γών στην ημεδαπή και στην αλλοδαπή. 

ζ. Ο χειρισμός κάθε άλλου θέματος που έχει σχέση με την εκπαίδευση 
και την άρτια επαγγελματική κατάρτιση των Δοκίμων Ανθ/γών. 

ΤΜΗΜΑ 2ο ΕΚΠΑΙΔΕΥΣΗΣ ΥΠΑΞ/ΚΩΝ ΚΑΙ ΠΥΡΟΣΒΕΣΤΩΝ 

Το Τμήμα Εκπαίδευσης Υπαξιωματικών και Πυροσβεστών έχει για 
τα Τμήματα Δοκίμων Αρχιπυροσβεστών και Δοκίμων Πυροσβεστών 
όλες τις ανάλογες αρμοδιότητες που αναφέρονται για το προηγούμενο 
Τμήμα Εκπαίδευσης Αξιωματικών. 

ΤΜΗΜΑ 3ο ΕΠΙΜΟΡΦΩΣΗΣ ΣΤΕΛΕΧΩΝ 

α. Έχει για το Τμήμα Επιμόρφωσης και Μετεκπαίδευσης της Πυρο¬ 
σβεστικής Σχολής τις ανάλογες αρμοδιότητες του Ιου Τμήματος της Δ/ 
νσης. 

β. Η φροντίδα για τη διαρκή σωματική αγωγή και άσκηση καθώς 
και τη συντήρηση της εκπαίδευσης του προσωπικού των Υπηρεσιών του 
Σώματος με την εκπόνηση και τον έλεγχο εφαρμογής των σχετικών 
προγραμμάτων εκπαίδευσης. 

γ. Η αξιολόγηση και εισήγηση για εκμετάλλευση των συγγραμμά¬ 
των των πυροσβεστικών υπαλλήλων και των ιδιωτών επιστημόνων και 
τεχνικών που έχουν σχέση και διευκολύνουν το πυροσβεστικό έργο. 

δ. Ο χειρισμός κάθε άλλου θέματος που έχει σχέση με την επιμόρ¬ 
φωση και επαγγελματική κατάρτιση του προσωπικού των Υπηρεσιών 
του Σώματος. 


ΤΜΗΜΑ 4ο ΕΙΔΙΚΩΝ ΕΚΠΑΙΔΕΥΣΕΩΝ 

α. Η φροντίδα και ο χειρισμός των σχετικών θεμάτων για την εκπαί¬ 
δευση του προσωπικού της Ειδικής Μονάδας Αντιμετώπισης Κατα¬ 
στροφών και των ομάδων διασώσεων των Υπηρεσιών του Σώματος σε 
συνεργασία με τους συναρμόδιους φορείς. 

β. Ο χειρισμός των θεμάτων επιμόρφωσης των στελεχών των Ειδι¬ 
κών Υπηρεσιών του Σώματος. 

γ. Ο χειρισμός των θεμάτων εκπαίδευσης και μετεκπαίδευσης των 
πυροσβεστικών υπαλλήλων σε εκτός Σώματος Σχολεία και κέντρα της 
ημεδαπής και αλλοδαπής και η εισήγηση για την αξιοποίηση του προ¬ 
σωπικού που έλαβε ειδική εκπαίδευση. 

δ. Η φροντίδα για την πραγματοποίηση εκπαιδευτικών ταξιδίων 
στην αλλοδαπή, συμμετοχής των πυροσβεστικών υπαλλήλων σε πυρο¬ 
σβεστικά συνέδρια στην ημεδαπή ή αλλοδαπή και ο χειρισμός θεμάτων 
υποτροφιών σε συνεργασία με το Τμήμα Διεθνούς Πυροσβεστικής Συ¬ 
νεργασίας της Δ/νσης Οργάνωσης και Μελετών. 

ε. Η παρακολούθηση των προόδων και εξελίξεων στο διεθνή χώρο, σε 
ό,τι αφορά εκπαιδευτικά θέματα στους τομείς της πυρόσβεσης, διάσω¬ 
σης και πυροπροστασίας και η εξέταση της δυνατότητας εφαρμογής των 
εκπαιδευτικών αυτών εξελίξεων στο Πυροσβεστικό Σώμα. 

Άρθρο 19 

Διάρθρωση - Αρμοδιότητες της IV Δ/νσης Υγειονομικού 

1. Η Διεύθυνση Υγειονομικού περιλαμβάνει τα εξής Τμήματα: 
α. Τμήμα Ιο Υγειονομικής Περίθαλψης. 

β. Τμήμα 2ο Υγειονομικού Ελέγχου. 

2. Η Διεύθυνση Υγειονομικού έχει τις ακόλουθες αρμοδιότητες που 
κατανέμονται μεταξύ των δύο Τμημάτων ως εξής: 

ΤΜΗΜΑ Ιο ΥΓΕΙΟΝΟΜΙΚΗΣ ΠΕΡΙΘΑΛΨΗΣ 
α. Η φροντίδα για την καλύτερη και αποδοτικότερη οργάνωση της 
Υγειονομικής Υπηρεσίας του Σώματος και η μελέτη και εισήγηση θεμά¬ 
των που αφορούν την υγειονομικής περίθαλψη του προσωπικού του Σώ¬ 
ματος. 

β. Η μέριμνα για τη συγκρότηση και λειτουργία των ιατρείων και 
αναρρωτηρίων καθώς και η φροντίδα για τον εφοδιασμό των Υπηρε¬ 
σιών του Σώματος με το αναγκαίο υγειονομικό και φαρμακευτικό 
υλικό. 

γ. Η συνεργασία με το Υπουργείο Κοινωνικών Υπηρεσιών, τα Υγειο¬ 
νομικά Κέντρα και Νοσηλευτικά Ιδρύματα για την όσο το δυνατό καλύ¬ 
τερη περίθαλψη των πυροσβεστικών υπαλλήλων και για τα θέματα προ¬ 
ληπτικής ιατρικής. 

δ. Η ενημέρωση των καρτελών και βιβλιαρίων υγείας του προσωπι¬ 
κού του Σώματος και η παρακολούθηση της νοσηλευτικής κίνησης και 
του βαθμού νοσηρότητας του προσωπικού και η εκμετάλευση των στα¬ 
τιστικών αυτών στοιχείων. 

ε. Η εκπαίδευση του προσωπικού στην παροχή Α’ Βοηθειών και η 
ενέργεια διαλέξεων για θέματα Υγιεινής και προληπτικής Ιατρικής. 

ΤΜΗΜΑ 2ο ΥΓΕΙΟΝΟΜΙΚΟΥ ΕΛΕΓΧΟΥ 
α. Η συγκρότηση των υγειονομικών επιτροπών του Σώματος, η πα¬ 
ραπομπή σ’ αυτές των πυροσβεστικών υπαλλήλων και η έκδοση των 
σχετικών αποφάσεων. 

β. Η μέριμνα για τη έκδοση των βιβλιαρίων νοσηλείας του προσωπικού 
και των προστατευομένων μελών της οικογένειας τους και η βεβαίωση των 
συνταγολογίων και δικαιολογητικών νοσηλείας του προσωπικού. 

γ. Η παρακολούθηση του νοσηλευόμενου σε Νοσοκομεία και Κλινικές 
προσωπικού και η έκδοση αποφάσεων εισαγωγής σ’ αυτά. 

δ. Η φροντίδα για υγειονομική επιθεώρηση των χώρων των Υπηρε¬ 
σιών του Σώματος και η έκδοση των σχετικών διαταγών για τη βελτί¬ 
ωση των συνθηκών υγιεινής διαβίωσης του προσωπικού. 

ΚΕΦΑΛΑΙΟ Δ' 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 
30Υ ΚΛΑΔΟΥ 

ΟΙΚΟΝΟΜΙΚΩΝ ΚΑΙ ΤΕΧΝΙΚΩΝ ΥΠΗΡΕΣΙΩΝ 
Άρθρο 20 

Διάρθρωση του Κλάδου Οικονομικών και Τεχνικών Υπηρεσιών 

Ο 3ος Κλάδος Οικονομικών και Τεχνικών Υπηρεσιών διαρθρώνεται 
σε Διευθύνσεις ως εξής: 
α. Δ/νση Ιη Οικονομικού. 

β. Διεύθυνση ΙΙη Τεχνικών Εφαρμογών, 
γ. Διεύθυνση ΙΙΙη Πληροφορικής και Επικοινωνιών. 

* Άρθρο 21 

Διάρθρωση - Αρμοδιότητες της Ιης Διεύθυνσης Οικονομικού 

Η Διεύθυνση Οικονομικού περιλαμβάνει τα εξής Τμήματα: 
α. Τμήμα Ιο Προϋπολογισμού και αποδοχών, 
β. Τμήμα 2ο Συντάξεων - Ειδικών Λογαριασμών και προελέγχου 
δαπανών. 

γ. Τμήμα 3ο Λογιστικό - Εκτέλεσης Προϋπολογισμού. 

δ. Τμήμα 4ο Προμηθειών. 

ε. Τμήμα 5ο Διοικητικής Μέριμνας και Υλικού. 

2) Η Δ/νση Οικονομικού έχει τις ακόλουθες αρμοδιότητες που κατα- 
νέμονται μεταξύ των Τμημάτων της ως εξής: 

ΤΜΗΜΑ Ιο ΠΡΟΫΠΟΛΟΓΙΣΜΟΥ ΚΑΙ ΑΠΟΔΟΧΩΝ 

α. Η σύνταξη του προϋπολογισμού δαπανών και του προϋπολογισμού 
του προγράμματος δημοσίων επενδύσεων του Σώματος. 

β. Η φροντίδα για τις απαραίτητες μεταβολές του προϋπολογισμού 
και η σύνταξη και αποστολή των μηνιαίων προβλέψεων και απολογιστι¬ 
κών στοιχείων στην Υπηρεσία Εντελλομένων Εξόδων. 

γ. Η σύνταξη εκθέσεων οικονομικής επιβάρυνσης σε σχέδια Νόμων, 
Προεδρικών Διαταγμάτων και Υπουργικών Αποφάσεων. 

δ. Η παρακολούθηση των πιστώσεων για αποδοχές, αποζημιώσεις 
και κάθε είδους αμοιβές του πυροσβεστικού προσωπικού. 

ε. Η παρακολούθηση και εφαρμογή των διατάξεων περί μισθολογίου 
του Πυροσβεστικού προσωπικού και η έκδοση των σχετικών εγκυκλίων 
και διαταγών ενημέρωσης αυτού. 

ΤΜΗΜΑ 2ο ΣΥΝΤΑΞΕΩΝ - ΕΙΔΙΚΩΝ ΛΟΓΑΡΙΑΣΜΩΝ - 
ΠΡΟΕΛΕΓΧΟΥ ΚΑΙ ΑΝΑΓΝΩΡΙΣΗΣ ΔΑΠΑΝΩΝ 

α. Ο χειρισμός των συνταξιοδοτικών υποθέσεων του Πυροσβεστικού 
προσωπικού. 

β. Ο χειρισμός θεμάτων αναγνώρισης προϋπηρεσίας των Πυροσβε¬ 
στικών υπαλλήλων. 

γ. Ο χειρισμός θεμάτων που έχουν σχέση με τις εκτός έδρας αποζημι¬ 
ώσεις του προσωπικού, αποζημιώσεις μελών Συμβουλίων και επιτρο¬ 
πών και τα επιμίσθια των καθηγητών. 

δ. Η παρακολούθηση και ο έλεγχος των ειδικών λογαριασμών Πυρο¬ 
σβεστικού Σώματος. 

ε. Ο χειρισμός θεμάτων σχετικών με μισθώματα ακινήτων, με λογα¬ 
ριασμούς ΕΥΔΑΠ, ΔΕΗ και ΟΤΕ και η διαβίβαση των σχετικών δι- 
καιολογητικών στο Ελεγκτήριο Δαπανών για έλεγχο. 

στ. Η μέριμνα για την εφαρμογή των δικαστικών αποφάσεων που 
αφορούν τροχαία ατυχήματα και λοιπές αποζημιώσεις εκτός αυτών που 
αφορούν αποδοχές και η έκδοση καταλογιστικώυ αποφάσεων για οφει¬ 
λές. 

ζ. Ο προέλεγχος και η αναγνώριση των δαπανών του Σώματος. 
η.Η παρακολούθηση της ασφαλιστικής νομοθεσίας και ο έλεγχος των 
προβλεπομένων από το νόμο δικαιολογητικών των επιβαρύνσεων του 
Ε.Τ.Υ.Π.Σ. 

ΤΜΗΜΑ 3ο ΛΟΓΙΣΤΙΚΟ - ΕΚΤΕΛΕΣΗΣ ΠΡΟΫΠΟΛΟΓΙΣΜΟΥ 

α. Η τήρηση των απαραιτήτων λογιστικών βιβλίων και οι εργασίες 
που αφορούν την εκτέλεση του Προϋπολογισμού. 

β. Ο χειρισμός θεμάτων αναλήψεων, ανακλήσεων, αναμορφώσεων 
και μεταβιβάσεων δαπανών. 

γ. Ο χειρισμός της παγίας προκαταβολής του Πυροσβεστικού Σώμα- 
τος. 

δ. Ο ορισμός των ταμιακών επιτροπών, των εκκαθαριστών αποδο¬ 
χών και ενοικίων. « 

ε. Ο χειρισμός των θεμάτων προμήθειας ειδών εκτός εκείνων που για 
την προμήθειά τους απαιτείται κλειστός ή ανοικτός μειοδοτικός διαγω¬ 
νισμός. 

στ. Η έκδοση των αποφάσεων παγίων και κατ’ αποκοπήν χορηγημά¬ 
των. 

ζ. Η διάθεση και έγκριση των απαιτουμένων χρηματικών ποσών για 
καύσιμα κίνησης των οχημάτων και μέσων των Υπηρεσιών του Σώματος, 
η. Ο έλεγχος του ισοζυγίου ταμείου της Διαχείρισης Χρηματικού. 

ΤΜΗΜΑ 4ο ΠΡΟΜΗΘΕΙΩΝ 

α. Η μέριμνα σύνταξης, έγκρισης, αναμόρφωσης και εκτέλεσης του 
προγράμματος προμηθειών του Σώματος. 


β. Η αξιοποίηση των τεχνικών, προδιαγραφών που. έχουν συνταχθεί 
από το αρμόδιο Τμήμα του Αρχηγείου για τα υλικά και μέσα που προ¬ 
μηθεύεται το Σώμα. 

γ. Ο ορισμός των εκπροσώπων του Σώματος στις επιτροπές προμη¬ 
θειών και τα λοιπά σχετικά συλλογικά όργανα του Υπουργείου Εμπο¬ 
ρίου. 

δ. Η τήρηση των νόμιμων διαδικασιών και η εκτέλεση των απαραί¬ 
τητων εργασιών για την προμήθεια των ειδών και υλικών του Σώματος 
για τα οποία απαιτείται μειοδοτικός διαγωνισμός (ανοικτός ή κλειστό). 

ε. Η φροντίδα για τον ορισμό των επιτροπών προμηθειών, σχετικών 
ομάδων εργασίας και παραλαβής υλικών και η σύναψη των συμβάσεων 
για τις προμήθειες και διεκπεραίωση των σχετικών δικαιολογητι- 
κών. 

στ. Η μέριμνα για τον εκτελωνισμό των προμηθευομένων από το 
εξωτερικό μέσων και υλικών. 

ΤΜΗΜΑ 5ο ΔΙΟΙΚΗΤΙΚΗΣ ΜΕΡΙΜΝΑΣ - ΥΛΙΚΟΥ 

α. Η μέριμνα για την αναγνώριση, κωδικοποίηση, μηχανογράφηση 
και παρακολούθηση του υλικού του Πυροσβεστικού Σώματος. 

β. Οι σχετικές εργασίες και ενέργειες για την εγγραφοδιαγραφή, εκ¬ 
ποίηση και παράδοση του υλικού καθώς και η χορήγηση και παρακο¬ 
λούθηση των σχετικών τριπλοτύπων αποδείξεων. 

γ. Ο ορισμός και η αντικατάσταση των υπόλογων διαχειριστών υλι¬ 
κού των Υπηρεσιών του Σώματος. 

δ. Ο έλεγχος των βιβλίων των διαχειρίσεων υλικού των Υπηρεσιών 
και η αποστολή τους στο Ελεγκτικό Συνέδριο για τον απαραίτητο κατα¬ 
σταλτικό έλεγχο. 

ε. Η χορήγηση αποζημιώσεων σε περιπτώσεις καταστροφής ατομι¬ 
κών ειδών κατά την εκτέλεση του καθήκοντος καθώς και καταλογισμός 
αξίας δημοσίου υλικού σε βάρος των υπαιτίων λόγω απώλειας, ή αναί¬ 
τιας φθοράς. 

στ. Η αποδοχή ή μη των γενομένων δωρεάν προς το Πυροσβεστικό 
Σώμα. 

ζ. Ο καθορισμός των ατομικών ειδών του Πυροσβεστικού προσωπι¬ 
κού και η διάρκεια χρήσης αυτών, καθώς και ενέργειες για την χογή- 
γησή τους. 

Άρθρο 22 

Διάρθρωση - Αρμοδιότητες της ΙΙης Δ/νσης Τεχνικών Εφαρμογών 

Η Διεύθυνση Τεχνικών Εφαρμογών περιλαμβάνει τα εξής Τμήματα: 
α. Τμήμα Ιο Μηχανολογικού Εξοπλισμού. β . 

β. Τμήμα 2ο Τεχνικών Προδιαγραφών, 
γ. Τμήμα 3ο Στέγασης Υπηρεσιών, 
δ. Τμήμα 4ο Ειδικού Πυροσβεστικού Εξοπλισμού. 

2. Η Διεύθυνση Τεχνικών Εφαρμογών έχει τις ακόλουθες αρμοδιότη¬ 
τες που κατανέμονται μεταξύ των Τμημάτων της ως εξής: 

ΤΜΗΜΑ Ιο ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 

α. Η μέριμνα για τον εξοπλισμό των Υπηρεσιών του Σώματος με 
οχήματα, πυροσβεστικά πλοία, αντλίες, λοιπά μηχανήματα, μέσα και 
εργαλεία και η φροντίδα για την επισκευή και συντήρηση αυτών. 

β. Η μέριμνα για τον κατάλληλο εξοπλισμό των οχημάτων και την 
κατανομή τους στις υπηρεσίες, σύμφωνα με τις ανάγκες τους. 

γ. Η φροντίδα για την έγκριση κυκλοφορίας οχημάτων, η τήρηση βι¬ 
βλίου μητρώου οχημάτων, πλοίων και φορητών αντλιών και η μέριμνα 
για την χορήγηση υπηρεσιακών και συμβατικών αριθμών κυκλοφο¬ 
ρίας. 

δ. Ο καθορισμός προτεραιοτήτων επισκευής οχημάτων και μέσων, ο 
έλεγχος και η ορθότητα των προϋπολογισμών και η συνεργασία με την I 
Διεύθυνση για την έκδοση εγκριτικής απόφασης προμήθειοις ανταλλα¬ 
κτικών και υλικών. 

ε. Ο έλεγχος κίνησης οχημάτων και σ-καθορισμός των συνοδευτικών 
εγγράφων και των διαδικασιών κίνησης ο κακθορισμός της κλίμακας 
κατανάλωσης καυσίμων λιπαντικών και ανταλλακτικών. 

στ. Ο χειρισμός των θεμάτων για τον καταλογισμό ζημιών των οχη¬ 
μάτων και μέσων, η τήρηση βιβλίου καταχώρησης τροχαίων ατυχημά¬ 
των και λοιπών βλαβών, η παρακολούθηση των διατάξεων του Κ.Ο.Κ. 
και η έκδοση σχετικών διαταγών και οδηγιών. 

ζ. Η παρακολούθηση των νέων τεχνολογικών εξελίξεων στον τομέα 
των πυροσβεστικών οχημάτων, πλοίων, μηχανημάτων και μέσων και η 
εισήγηση για την προμήθειά τους από το Σώμα. 

η. Η παρακολούθηση των εργασιών των Πυροσβεστικών Συνεργείων 

και η εισήγηση μέτρων για την αποδοτικότερη λειτουργία τους. 

θ. Η φροντίδα για την παράδοση στον ΟΔΔΤ των χαρακτηρισθέντων 
οχημάτων, αντλιών, μηχανημάτων, μέσων και εργαλείων, ως ακατάλ¬ 
ληλων. 

ι. Η φροντίδα για τον εφοδιασμό του προσωπικού του Σώματος με 
υπηρεσιακές άδειες οδηγού - χειριστή και άδειες εκγυμναστή οδηγών, 
καθώς και οι ενέργειες για την επέκτασή τους. Η τήρηση και συνεχής 
ενημέρωση του γενικού μητρώου υπηρεσιακών αδειών - χειριστών και η 
διεξαγωγή της σχετικής αλληλογραφίας με το Υπουργείο Συγκοινω¬ 
νιών.. .-. 

ια. Η εισήγηση για την εκπαίδευση των οδηγών σε νέους τύπους οχη¬ 
μάτων, μηχανημάτων και στο χειρισμό του μηχανικού και ηλεκτρονι¬ 
κού εξοπλισμού. 

ΤΜΗΜΑ 2ο ΤΕΧΝΙΚΩΝ ΠΡΟΔΙΑΓΡΑΦΩΝ 

Η σύνταξη των Τεχνικών Προδιαγραφών σε συνεργασία με τις συ- 
ναρμόδιες Δ/νσεις Α.Π.Σ. και τους άλλους Κρατικούς Φορείς, για όλα 
τα μέσα, υλικά και εφόδια που προμηθεύεται το Πυροσβεστικό Σώμα 
προκειμένου να ανταποκριθεϊ στην αποστολή του. 

ΤΜΗΜΑ 3ο ΣΤΕΓΑΣΗΣ ΥΠΗΡΕΣΙΩΝ 

α. Η μέριμνα και η εισήγηση για χαρακτηρισμό πολεοδομικά οικοπε- 
δικών εκτάσεων ως χώρων Πυροσβεστικών Σταθμών, παραχωρήσεων 
δωρεάνκατά κυριότητα στο Δημόσιο οικοπέδων και ακινήτων, παραχω¬ 
ρήσεων κατά χρήση ακινήτων του Δημοσίου και Οργανισμών καθώς 
και θεμάτων κήρυξης αναγκαστικών απαλλοτριώσεων ακινήτων. 

β. Η μελέτη και η σύνταξη κτιριολογικών προγραμμάτων γενικά, η 
ανάθεση εκπόνησης μελετών κτιριακών έργων σε Μελετητικά Γραφεία 
και η έγκριση συμπληρωματικών εργασιών και συγκριτικών πινάκων 
κατά την εκτέλεση των κτιριακών έργων. 

γ. Η σύνταξη και υποβολή προτάσεων ένταξης κτιριακών έργων και 
μελετών στο Πρόγραμμα Δημοσίων Επενδύσεων σε συνεργασία με τη 
Διεύθυνση Οικονομικών Υπηρεσιών. 

δ. Η εκτέλεση και παρακολούθηση του Προγράμματος Δημοσίων 
Επενδύσεων που αφορά τα κτιριακά έργα και τις κτιριακές Μελέτες. 

ε. Η μέριμνα για την εξασφάλιση κανονικών χρηματοδοτήσεων, την 
κατανομή των εγκεκριμένων πιστώσεων στους λογαριασμούς των κτι- 
ριακών έργων και Μελετών, την πληρωμή των λογαριασμών αμοιβής 
Μελετητών και αναδοχών εκτέλεσης κτιριακών έργων και το διορισμό 
Υπόλογων Διαχειριστών. 

στ. Η μέριμνα για την μίσθωση οικημάτων στέγασης των Πυροσβε¬ 
στικών Υπηρεσιών. 

ζ. Η μέριμνα για θέματα επισκευής, συντήρησης, διαρρύθμισης και 
επέκτασης κτιριακών εγκαταστάσεων Πυροσβεστικών Υπηρεσιών. 

η. Η αξιολόγηση και εκτίμηση της ανάγκης προμήθειας ή μη των αι- 
τουμένων από τις Πυροσβεστικές Υπηρεσίες ειδών και αμοιβής τεχνι¬ 
κών για θέματα αρμοδιότητας του Τμήματος και η εισήγηση για έκ¬ 
δοση εγκριτικών αποφάσεων από την Διεύθυνση Οικονομικών. 

θ. Η τήρηση των τίτλων κυριότητας των ακινήτων του Σώματος και 
των βιβλίων Μητρώου των Οικημάτων των Πυροσβεστικών Υπηρε¬ 
σιών. 

ι. Η μέριμνα για τη σύνδεση των απαραιτήτων για τη λειτουργία των 
Πυροσβεστικών Υπηρεσιών, παροχών από τις αρμόδιες Υπηρεσίες και 
Οργανισμούς και ο έλεγχος των σχετικών λογαριασμών κατανάλω¬ 
σης- 

ια. Η φροντίδα του εξοπλισμού των κτιρίων των Πυροσβεστικών 
Υπηρεσιών με τα απαραίτητα έπιπλα και είδη εξοπλισμού γραφείων και 
Κ.Ψ. αυτών. 

ιβ. Ο έλεγχος και η συνεχής μέριμνα για τη σωστή και αποδοτική 
λειτουργία του Συνεργείου Συντήρησης Κτιρίων που λειτουργεί κάτω 
από την επίβλεψη και ευθύνη του Τμήματος. 

ΤΜΗΜΑ 4ο ΕΙΔΙΚΟΥ ΠΥΡΟΣΒΕΣΤΙΚΟΥ ΕΞΟΠΛΙΣΜΟΥ 

α. Ο προσδιορισμός των αναγκών των Υπηρεσιών του Σώματος σε 
ατομικά προστατευτικά μέσα (συσκευές, στολές κλπ.), οι εισηγήσεις και 
η φροντίδα για την προμήθεια και την κατανομή τους στις Υπηρεσίες. 

β. Η παρακολούθηση του κάθε είδους προστατευτικού υλικού και 
φροντίδα για την επισκευή, συντήρηση και τη λήψη κάθε μέτρου για την 
εξασφάλιση της αξιοπιστίας του. 

γ. Η τήρηση των απαραίτητων βιβλίων και του μητρώου των προ¬ 
στατευτικών μέσων και υλικών και η φροντίδα για την έκδοση οδηγιών 
χρήσης τους. 

δ. Η φροντίδα για τη συγκρότηση και λειτουργία ειδικού συνεργείου 


συντήρησης και επισκευής των ατομικών προστατευτικών υλικών και 
μέσων καθώς και πλήρωσης των συσκευών και των πυροσβεστή¬ 
ρων. 

ε. Η παρακολούθηση των νέων τεχνολογικών εξελίξεων στον τομέα 
του προστατευτικού πυροσβεστικού εξοπλισμού και η εισήγηση για την 
εφαρμογή τους και στο Πυροσβεστικό Σώμα. 

Άρθρο 23 

Διάρθρωση - Αρμοδιότητες της Δ/νσης Πληρ/ικής & Επικοινωνιών 

1. Η Δ/νση Πληροφορικής και Επικοινωνιών περιλαμβάνει τα Τμή¬ 
ματα: 

α. Τμήμα Ιο Πληροφορικής, 
β. Τμήμα 2ο Τεκμηρίωσης, 
γ. Τμήμα 3ο Τηλεπικοινωνιών, 
δ. Τμήμα 4ο Εκδόσεων και Τυπογραφείου. 

2. Η Δ/νση Πληροφορικής και Επικοινωνιών έχει τις ακόλουθες αρ¬ 
μοδιότητες που κατανέμονται μεταξύ των Τμημάτων της ως εξής: 

ΤΜΗΜΑ Ιο ΠΛΗΡΟΦΟΡΙΚΗΣ 

α. Η παρακολούθηση της εξέλιξης στο χώρο της πληροφορικής και η 
μεταφορά της νέας τεχνολογίας στο Σώμα. 

β. Η προσαρμογή των δραστηριοτήτων του Σώματος, σταδιακά, σε 
μηχανογραφικές εφαρμογές, που θα παρέχουν αμεσότητα ενεργειών και 
πιστότητα αποτελεσμάτων. 

γ. Η δημιουργία υποδοχής για τη στήριξη της Πληροφορικής στο 
Πυροσβεστικό Σώμα, σε όλες τις επιμέρους ειδικότητες. 

δ. Η ανάπτυξη επικοινωνίας και συνεργασίας με άλλους φορείς πλη¬ 
ροφορικής στην Ελλάδα και στο εξωτερικό. 

ε. Η εκπόνηση μελετών και η κατάρτιση προγραμμάτων για την ανα¬ 
διοργάνωση των διαφόρων δραστηριοτήτων του Σώματος, πάνω στη 
βάση της πληροφορικής. 

στ. Η σχεδίαση και ανάπτυξη συστημάτων πληροφορικής για την συ¬ 
γκέντρωση και επεξεργασία πληροφοριών με σκοπό την άμεση και ορ¬ 
θότερη λήψη αποφάσεων και την ποσοτική και ποιοτική βελτίωση του 
παραγόμενου έργου. 

ζ. Η ανάλυση εφαρμογών, η κατασκευή και προμήθεια προγραμμά¬ 
των Η/Υ για την υλοποίηση των εφαρμογών καθώς και η επίβλεψη και 
υποστήριξη της λειτουργίας τους. 

η. Η εκπαίδευση του προσωπικού στη χρήση Η/Υ και στη λειτουργία 
των διαφόρων συστήματων. 

θ. Η συνεργασία με την Διεύθυνση Πληροφορικής του Υπουργείου 
Δημόσιας Τάξης από την οποία το Τμήμα εξυπηρετείται στις περιπτώ¬ 
σεις μηχανογραφικών και λοιπών εφαρμογών. 

ΤΜΗΜΑ 2ο ΤΕΚΜΗΡΙΩΣΗΣ 

α. Η έκδοση οδηγιών για την ορθή σύνταξη των δελτίων στατιστικής, 
των σχετικών πινάκων και διαγραμμάτων και γενικά για την ορθή και 
αξιόπιστη συλλογή των στατιστικών στοιχείων για την παντοειδή δρα¬ 
στηριότητα των Υπηρεσιών του Σώματος. 

β. Η συγκέντρωση, ταξινόμηση, έλεγχος και εκμετάλλευση των στα¬ 
τιστικών στοιχείων καθώς και η σύνταξη περιοδικών πινάκων εμφάνι¬ 
σης της δραστηριότητας του Πυροσβεστικού Σώματος. 

γ. Η μέριμνα ώστε να υπάρχει ανά πάσα στιγμή η δυνατότητα εμφά¬ 
νισης της δραστηριότητας του Σώματος και η έκδοση σε συνεργασία με 
τα συναρμόδια Τμήματα άλλων Δ/νσεων του Α.Π.Σ. της ετήσιας στατι¬ 
στικής και της έκθεσης πεπραγμένων του Πυροσβεστικού Σώματος. 

δ. Η προσπάθεια σε συνεργασία με τους συναρμόδιους φορείς για τη 
συγκέντρωση στατιστικών στοιχείων και χρήσιμων πληροφοριών για 
τους χώρους και τις εγκαταστάσεις μεγάλου κινδύνου και την εκμετάλ¬ 
λευσή τους για την αποτελεσματικότερη διεξαγωγή του προληπτικού 
και κατασταλτικού πυροσβεστικού έργου. 

ΤΜΗΜΑ 3ο ΤΗΛΕΠΙΚΟΙΝΩΝΙΩΝ 

α. Η εισήγηση για την πρόβλεψη προμήθειας κάθε είδους επικοινω- 
νιακού υλικού. 

β. Η οργάνωση και λειτουργία του δικτύου ασύρματης επικοινωνίας 
και η φροντίδα συντήρησης, ασφάλειας και βελτίωσής του καθώς και η 
κατανομή στις Υπηρεσίες του Σώματος των μέσων ασύρματης επικοι¬ 
νωνίας. 

γ. Η οργάνωση και λειτουργία του δικτύου ενσύρματης επικοινωνίας, 
η τηλεφωνική και τηλετυπική σύνδεση των Υπηρεσιών του Σώματος 
και η φροντίδα για τη συντήρηση, ασφάλεια και βελτίωση του δικτύου, 
δ. Η κατανομή και ανακατανομή των μέσων ενσύρματης επικοινω- 

νιας, η παρακολούθηση των μεταβολών των τηλεφωνικών και τηλετυ- 
πικών συνδέσεων καθώς και της αλλαγής κλήσεών τους και η σχετική 
ενημέρωση των Πυροσβεστικών Υπηρεσιών. 

ε. Η κατανομή των μονάδων αστικών τηλεφωνικών συνδιαλέξεων, η 
παρακολούθηση των σχετικών λογαριασμών και η φροντίδα για την 
εκτύπωση των τηλεφωνικών και τηλετυπικών καταλόγων των υπηρε¬ 
σιών του Σώματος. 

στ. Η μελέτη και η εγκατάσταση συστημάτων ενδοσυνεννόησης και ο 
χειρισμός θεμάτων σύνδεσης συστημάτων αναγγελίας πυρκαγιών των 
εγκαταστάσεων διαφόρων φορέων με τις Πυροσβεστικές Υπηρεσίες. 

ζ. Η μελέτη και αξιοποίηση των εξελίξεων της σχετικής τεχνολογίας 
και των εμπειριών των Πυροσβεστικών Υπηρεσιών ξένων χωρών. 

η. Η μέριμνα για την κωδικοποίηση του επικοινωνιακού υλικού, η 
τήρηση του σχετικού μητρώου και των βιβλίων κίνησής του. 

θ. Η έκδοση των απαραιτήτων οδηγιών για την αποτελεσματική 
χρήση των επικοινωνιών υλικών και μέσων από τους πυροσβεστικούς 
υπαλλήλους και η εκπαίδευση του αναγκαίου προσωπικού για την επι¬ 
σκευή και συντήρηση του υλικού αυτού στις Περιφερειακές Υπηρεσίες. 

ι. Η φροντίδα για τη σωστή και αποδοτική λειτουργία του συνεργείου 
εγκατάστασης, επισκευής και συντήρησης επικοινωνιακού υλικού και 
Η/Υ το οποίο λειτουργεί κάτω από την επίβλεψη και ευθύνη του Τμή¬ 
ματος. 

ΤΜΗΜΑ 4ο ΕΚΔΟΣΕΩΝ ΚΑΙ ΤΥΠΟΓΡΑΦΕΙΟΥ 

α. Η επιμέλεια των εκδόσεων του Πυροσβεστικού Σώματος σε συνερ¬ 
γασία με τις συναρμόδιες Δ/νσεις και Τμήματα του Α.Π.Σ. 

β. Η φροντίδα για τον εξοπλισμό και την καλή και παραγωγική λει¬ 
τουργία του Τυπογραφείου του Σώματος. 

γ. Η εκτέλεση όλων των εργασιών εκτύπωσης που επιτρέπει ο τεχνι¬ 
κός εξοπλισμός και η ειδίκευση του προσωπικού του τυπογραφείου. 

δ. Η παρακολούθηση των τεχνολογικών εξελίξεων στον τομέα της 
τυπογραφίας γενικά και η εισήγηση για την εφαρμογή τους και στο Πυ¬ 
ροσβεστικό Σώμα. 

ε. Η μέριμνα για την παρακολούθηση κάθε εκτύπωσης ή βιβλιοδε¬ 
σίας του Σώματος που θα γίνονται σε ιδιωτικά τυπογραφεία και βιβλιο- 
δεσεία, λόγω τεχνικής αδυναμίας του Τυπογραφείου. 


στ. Η φροντίδα για τη, μέσω της ΓΑΥΠΣ, διακίνηση των εκδόσεων 
και των λοιπών εντύπων του Σώματος προς τις Υπηρεσίες του. 

Άρθρο 24. 

1. Οι προϊστάμενοι των Κλάδων, οι Διευθυντές και οι Τμηματάρχες 
του Αρχηγείου ορίζονται με απόφαση του Αρχηγού Πυροσβεστικού Σώ¬ 
ματος. Ειδικά Δ/ντής της Δ/νσης Υγειονομικού ορίζεται ο ανώτερος ή 
αρχαιότερος από τους υπηρετούντες στην Αθήνα και τον Πειραιά Υγειο¬ 
νομικούς αξιωματικούς. 

2. Με απόφαση του Αρχηγού μπορεί ν’ ανατεθούν σε αξιωματικό Δ/ 
ντή ή Τμηματάρχη τα καθήκοντα της διεξαγωγής της Υπηρεσίας και 
άλλης Διεύθυνσης ή Τμήματος. Επίσης, μπορούν ν’ ανατεθούν στους 
αξιωματικούς του Αρχηγείου με διαταγή του Αρχηγού εξωυπηρεσιακές 
εργασίες που ανάγονται στην αρμοδιότητα του Αρχηγείου και έχουν 
σχέση με τα καθήκοντά τους. 

3. Το υπόλοιπο πυροσβεστικό και πολιτικό προσωπικό τοποθετείται 
στους Κλάδους, Δ/νσεις και Τμήματα του Αρχηγείου με διαταγή του Δ/ 
ντή Αρχηγείου Πυροσβεστικού Σώματος ύστερα από έγκριση του Αρχη¬ 
γού. 

4. Όλοι οι υπηρετούντες στο Αρχηγείο Πυροσβεστικού Σώματος πυ¬ 
ροσβεστικοί υπάλληλοι υπάγονται στην Υποδιοίκηση Πυροσβεστικής 
Υπηρεσίας Αθηνών σε ό.τι αφορά τη μισθοδοσία και την εκτέλεση Υπη¬ 
ρεσίας πυρκαγιάς σύμφωνα με τα οριζόμενα με ειδικές διαταγές. 

Άρθρο 25 

1. Έναρξη ισχύος της παρούσας ορίζουμε την 1.5.1992. 

2. Από την έναρξη ισχύος της παρούσας καταργείται η 6024 
Φ. 100.2/28.2.1990 Απόφαση Υπουργού Δημόσιας Τάξης «Εσωτε¬ 
ρική διάρθρωση και λειτουργία του Αρχηγείου Πυροσβεστικού Σώμα¬ 
τος και αρμοδιότητες των οργάνων αυτού». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


■ ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52ι48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.. 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. &Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















